Hartutako kalte zerebralari begiratzeko beste modu bat | El Diario Vasco\nLibrosHartutako kalte zerebralari begiratzeko beste modu bat\nJosé Manuel Amador Garijo ATECEko kidea eta Mitxel Murua itzultzailea / F. Morquecho\nFrancisco Castro idazle galegoaren 'Idirium' liburua argitaratu du Alberdania etxeak. Mitxel Muruak euskaratu du\nAMALIA IBARGUTXIDonostia Jueves, 23 mayo 2019, 18:56\nBatzuetan ez dago atzera egiterik; badira desegin ezinezko korapiloak, eta egunerokotasuna aldatzen duten gertaerak. Behin eta berriro galdetzen diozu, orduan, zeure buruari zergatik eta nolatan gertatu zaizun halakorik. tarako Erantzunen bila ari da, hain zuzen, 'Iridium' eleberrian, Iris protagonista. Auto batek harrapatu du, eta hartutako kalte zerebralarekin bizitzen ikasten ari da. 18 urte ditu, eta nerabezaroa bizitzeari ez dio uko egin nahi.\n«Protagonistak baliabide propioak ditu egoerari buelta emateko; uxatuz gehiegiztu gertutasuna, eta uxatuz, aldi berean, isolamendua», azaldu du. Parte hartu nahi du bizitzan, eta hautu horren aurrean, gogoetara bultzatzen du, etengabe, liburuak. Ez du proposatzen eredu bat, baizik eta, protagonistaren hitzetan, «ahal dena, ahal den moduan egitea« aldarrikatzen du.\nHartutako kalte zerebrala, pertsona baten bizitzan bat-batean agertzen den garuneko lesioa da. Adibidez, liburuan bezala, trafiko istripuen ondorioz eragindakoa. Autonomian galerak eragiten ditu, eta Irisek «egoera berrira» moldatu beharko du, gertatu zaiona «kristoren putada» izan dela uste badu ere. Azkenean, bizitza gailendu egingo zaio kalteari.\nAurrera egiten lagunduko dio Rut bere lagun minak, eta baita Mario mutil «arraro» eta «gaizto itxurakoak» ere. Eta horrela, nerabezaroko arazorik arruntenak gaindituz, istripuaren ondorioei ere aurre egingo die.\nAurkezpenean nabarmendu duten beste kontu bat da istorioa kontatzeko erabilitako hizkera. Izan ere, Muruak arreta berezia eskaini dio gazteen arteko hizkera mantentzeari, erregistro «adierazkor eta sinesgarria» sortzeko. Instagrameko izarrak, whatsapp-eko elkarrizketak, maitale eta festak ditu hizpide eleberriak, eta horiek jorratzeko, berebizikotzat izan dute hizkera egokiaren erabilera. Pozik agertu dira egindako lanarekin editorea eta itzultzailea.\nMuruak nabarmendu du nobela humanoa dela. «Gai zaila jorratuta ere, autoreak jakin du islatzen protagonistaren munduaren gainbehera, eta bere gurasoena, eta baita nola nagusitzen diren kalera ateratzeko gogoak, eta mozkortu eta maitemintzeko gogoak ere bai».\nGaztearen bizitzan murgildu eta identifikagarria den istorioa kontatu omen du. Gupida, errukia, ezjakintasuna, desberdintasuna eta aniztasuna erakusten ditu, besteak beste.\nMuruak ez du erori nahi izan ingenuitatean, «gazteen hizkera basa eta ironia« gordetzen saiatu da, ausart idazten, gazteek hitz egiten duten bezala.\nIstorioa nerabeei kontatu eta hartutako kalte zerebralaren berri ere emateko gazteei, elkarlana abiarazi dute ATECE –Hartutako Kalte Zerebralaren Euskadiko Elkarteak– eta Alberdaniak. Liburua baliatuta, gazteen artean gaitzaren inguruko elkarrizketa sustatzeak «jokaera okerrak ekiditen» lagunduko duela uste dute. Gipuzkoan, urtero, hartutako kalte zerebralaren 1.300 diagnosi berri egiten dira.\nSabina, bere eremua defendatzen duen andre basa


35 dira Granadako ospitale batean sarna agerraldia izan dutenak. | Consumer\n35 dira Granadako ospitale batean sarna agerraldia izan dutenak.\nGaixotasunak, onbera izan arren, azkura handiak eta larruazaleko lesioak eragiten ditu.\nBazako (Granada) Oinarrizko Ospitale Orokorrean atzemandako sarna-agerraldiak dagoeneko 35 pertsonari eragin die, osasun-zentroko langile guztiei eta horien familiakoei, gaixo bati izan ezik. Agerraldiaren jatorria barne-medikuntzako gunea aldi baterako ixtea izan dela baieztatu da.\nEskabiosi-agerraldiaren kasu berriak, hasieran atzemandako 20 kasuekin bat egin dutenak, batez ere, gaixotasunak kutsatutako zentroko langileen senideei dagozkie, besteak beste, haur batzuei. Gaixotasun horrek, onbera izan arren, azkura handiak eta azaleko lesioak eragiten ditu.\nDuela hiru egun atzeman zen agerraldia, nahiz eta lehenago bazeuden azaleko lesioak zituzten langileak konpondu gabe, prozesu kutsakorra izan zitekeelako.\nOspitaleko zuzendari kudeatzaileak, Luis Martínezek, jakinarazi zuenez, eragindako eremua erabat definituta eta kontrolatuta dagoenez, «ez dago alarma-motiborik ez pazienteentzat ez senideentzat», eta gaineratu zuen, hala ere, zaintza indartu egin dela kasu berriak atzemateko. Ospitaleak baieztatu zuen gaixotasun hori duela hilabete ospitaleratu zuen paziente adindun batek sartu zuela, eta paziente horrek ez zuela gaixotasun sendorik eta ez zuela.\ngranada-eu hospital-eu sarna


Zubi lanaren 'Aztarnak' | Kultura | Berria\nZubi lanaren 'Aztarnak'\nAztarnak proiektuko kide batzuk. Eramailea Marina Beheretxe da —bigarrena ezkerretik—. BRUNO LUCAS Tamaina handiagoan ikusi\nAztarnak proiektua estreinatuko dute gaur, Baionako Grenet aretoan. Euskal musika jotzeko manera ezberdinak nahastea izan da errezeta, tresna klasiko eta herrikoiak uztartuz. Alabaina, Marina Beheretxe biolin jotzaileak juntatu ditu bere musika ibilbidean «garrantzitsuak» izan diren eta Euskal Herriarekin zerikusi «handia» duten lagun musikariak. Bestalde, unean uneko performancea uztartu die: Arantxa Lannes margolariaren zuzeneko parte hartzea.\nAldi honetan, diskoa eskuen artean eduki beharko zuketen; alta, parte hartzaileetako batek COVID-19a bildu duenez, otsailera gibelatu dute grabazioa.\nGenesia salatzekotan, 2015. urtera jauzi egin behar da: filosofia bertsuan, Vivaldi konpositorearen Lau sasuak interpretatu baitzuten tresna klasiko eta herrikoiak joz. Aldi honetan, Aztarnak proiektuaren muina Beheretxeren inguruko musikari eta tresna ezberdinak nahasteaz gain, mitologia ere bada: «Proiektuaren gai nagusia izanen da gure mitologia: pertsonaia bitxiak, gure dantzak, kantuak... nahasiz. Nire ibilbidearen bilduma da pixka bat».\nMixel Etxekopar poeta, kantari, ipuin kontalari eta tresna anitzen jotzaileak hala laburtu du lanaren paisaia estilistikoa: «Uste dut barrokoa izanen dela; baina ez lehen zentzuan, baizik eta estilo bitxia den aldetik, kultura eta estilo desberdinen nahasketa bat dela».\nAlabaina, lau konpositore eta hamar musikarik beteko dute Beheretxeren soinu-eszena.\nIbilbidearen zati bat Aude Fada altistarekin, Emmanuelle Bacquet biolontxelistarekin eta Vincent Planes pianistarekin osatzen duen laukotearekin egin du, hots, Ezekiel kolektiboan.\nAzken horrek «eszena klasikoetan errepertorio zabala» jotzeko usaia badu.\nLaukoteaz gain, Emeline Bouillier kontrabaxu jotzailearen eta Joachim Bouillier biolinistaren sokak entzun ahal izanen dira, zeinak Beheretxe irakasle den Maurice Ravel kontserbatorioko ikasle izandakoak diren, eta, haren erranetan, «etorkizun talentudunekoak» baitira.\nHoriekin batera, Mixel Etxekopar eta Paxkalin Xabaño nahiz Paxkal Indo txalapartariek ere girotuko dute interpretazioen saioa: «Lau sasuak elkarrekin sortu genuen, eta Aztarnak abentura berri hau ezin nezakeen haiek gabe bizi. Daukaten ahalmena inprobisatzeko, musika jotzeko, sortzeko, eta daukaten energia baikorra eta indarra baitezpadakoak dira halako proiektuaren muntatzeko».\nArantxa Lannes artista plastikoak, diskoaren liburuxka ilustratzeaz gain, zuzeneko emanaldietan agertuko du bere talentu joankorra, bat-batekotasunaren erresuman: «Entseatzen da arte plastikoak, kantua, dantza, antzerkia eta musikaren arteko zubi lana egiten. Bere irudimenezko paisaia eta pertsonaia bitxi bezain eztiak ez dira diskoaren obren oihartzuna baizik izanen», gehitu du Beheretxek. Funtsean, azpimarratu du artista parte hartzaile guziek badutela balio komuna: «Denek badute oroitzapen zahar bat gure historia, dantza, kantu edota inauteriei buruz».\nNathalie Biarnes, Peio Zabaleta, Joel Merah, Frederic Gaillardet, Filipe de Ezkurra eta Mixel Etxekopar konpositoreen hatzez baliatu da Beheretxe Aztarnak helmugara heltzeko. Lehenik, Zabaletarengana zuzendu zen, biolontxelista eta pianista lankideekin. Petites chroniques d'un Monde Bleu pieza idatzi du, tartean testu zatien errezitala: «Pieza labur batzuk dira. Berezia, polita eta poetikoa da. Testu zati batzuk ere badira, ametsari eta xamanei lotuak». Pieza horren lantzen zirelarik ari, hari berri bati heldu zioten: Joel Merahri «aspaldi» manatu zioten baina sekulan landu ez zuten Ama Lur kreazioa: «Ez genuen sekula jo, denbora eskasez». Nathalie Biarnesen Eki Nox pieza ere sartu dute Aztarnak proiektuan: «Zinez bikaina da, zortzikoa, banakoa, erritmoak, txalapartak, sokak... denak nahasten ditu; pentsatzen dut publikoak asko maitatuko duela obra hori». Filipe de Ezkurrari, berriz, eskaera berezia luzatu dio Beheretxek: fandango bat. Azkenik, Mixel Etxekoparrek bizpahirutan parte hartuko du proiektuan: Artzaina izeneko Zuberoako basahairea eskainiko du; hots, hitzik gabeko melodia. Bestalde, Joel Mirahren konposizioan txirula joko du, eta, Peio Zabaletaren konposizioan, Itxaro Bordaren hitzei ahotsa emango die. Berez, azken hori Lili Marleen-en egokitzapena da.\nEtxekoparrek goraipatu du Beheretxeren lana: «Marina da musikari eta euskaldun gisa denen puntu komuna; bakarlaria da biolin klasikoan Baionako kontserbatorio frantses horretan, baina baditu zango bat eta erdi, edo bi, gogoa eta burua, euskal musikan. Maite duena da zubia egitea. Aztarnak baino gehiago da zubia!».\nDiru bilketari esker, 15.000 euro pasa kausitu zituzten proiektua sustatzeko.\nBaionan. Gaur, Grenet gelan, 20:00etan.\nDonapaleun (Nafarroa Beherea). Urtarrilaren 29an.\nBokalen (Lapurdi). Martxoaren 7tik 12ra.\nGotaine-Irabarnen (Zuberoa). Xiru festibala kari, apirilaren 16an.


Itziar Okariz donostiarraren obra, Suitzako Kunsthaus Baselland galeria prestigiotsuan ikusgai | Etxepare Euskal Institutua\nItziar Okariz donostiarraren obra, Suitzako Kunsthaus Baselland galeria prestigiotsuan ikusgai\nBasilea hirian (Suitza) kokatutako Kunsthaus Baselland galeria prestigiotsuan Itziar Okariz artista donostiarrari eskainitako erakusketa antolatu dute, artista beraren performancekin batera. Uztailaren 16ra arte egongo da ikusgai, eta artista euskaldunaren obra zabalaren ikuspuntu orokorra eskaintzen du. Suizako galeria ezagun honetan egon ondoren, erakusketa Madrilgo CA2M eta Donostiako Tabakaleran ere ikusi ahal izango da.\nBales hirian (Suitza) kokatutako Kunsthaus Baselland galeria prestigiotsuan Itziar Okariz artista donostiarrari eskainitako erakusketa antolatu dute, artista beraren performancekin batera. Uztailaren 16ra arte egongo da ikusgai, eta artista euskaldunaren obra zabalaren ikuspuntu orokorra eskaintzen du. Suizako galeria ezagun honetan egon ondoren, erakusketa Madrilgo CA2M eta Donostiako Tabakaleran ere ikusi ahal izango da.\nOkariz nazioarteko erreferente izan da urte askoan zehar, batez ere genero eta lengoaia gaien inguruko performance arloan. Bere lanak sujetu bezala definitzen gaituzten lengoaia eta zeinuen sorkuntza auzitan jartzen dituzten ekintzak ditu ezaugarri. Bere obrek nazioarteko onespena eskuratu dute hainbat sorkuntza espazio esanguratsutan zuzeneko erakustaldiak eskaini ondoren, hala nola Bilboko Guggengeim Museoan, Madrilgo Reina Sofia Museoan edota New Yorkeko kaleetan zehar.\nKunsthaus Baselland galeriako erakusketak –Suitzan egin duen lehenak- artistaren aurpegi anitzeko obra hartzen du bere gain, zuzeneko performance-ak eta obra sonoro handiagoak barne. Suizatik, erakusketak Madrilgo CA2M - Centro de Arte Dos de Mayo en Madrid- eta Donostiako Tabakalera Nazioarteko Kultura Garaikidearen Nazioarteko Zentrora egingo du bidaia.\nErakusketaren inguruko informazio osatua esteka honetan.


74. CANNES: bizitzaren norabideaz eta sortze-prozesuaz Lehiaketa Ofizialeko seigarren egunean | Zinema | Pantaila handian\nYou are here: Home ∼ 2021 ∼ July ∼ 12 ∼ 74. CANNES: bizitzaren norabideaz eta sortze-prozesuaz Lehiaketa Ofizialeko seigarren egunean\nIgandean, jai eguna izaki, Lehiaketa Nagusian hiru film ditugu, bi europear eta asiar baten azken lanak. Jada balio bat bezala jotzen den Nanni Moretti italiarra, guztiz finkatuta dagoen Mia Hansen-Løve frantziarra eta azken urteetan izen propioa sendotzen ari den Ryuseke Hamaguchi japoniarra.\nMendebaldean, Locarnon lehiatu ondoren ezagutzera eman ondoren, Ryuseke Hamaguchi ezagutu nuen nik 2018an Cannesen Lehiaketa Ofizialean lehiatu zen ‘Asako I and II‘ filmari esker. Hura ez zitzaidan gustatu, ezta guztiz ere aurtengo Berlinalen aurkeztu zuen eta saritu zuten ‘Wheels of Fortune and Fantasy‘ filma. Baina Cannesen aurkeztu berri duen ‘Drive My Car‘ luzemetraiarekin batu naiz jada japoniarra miresten duten jarraitzaileen taldera. Zinegile japoniar berrien birtuosoena bilakatu da.\nFamilia galdu duen Yusuke jokatzen du Hidetoshi Nashijimak ©DR\nHamaguchiren bosgarren luzeak bere gai maitatuenari, desagerpenari, heldu dio. Yusuke (Hidetoshi Nashijima) aktore eta antzerki zuzendaria alaba galdu ondoren antzezlanen muntaietan konzentratuko da. Antzerki eta telebista lanen sortzailea den emaztea (Reika Kirishima) ustekabean galtzen duenean bere bizitza erortzen zaio. Handik bi urtera, bonba nuklearraz kolpatutako Hiroshima hirian Chejoven ‘Osaba Vania’ antzezlana herri desberdineko aktoreekin muntatzera gonbidatzen duen arte. Bertan, bere alabaren adin bera izango zuen Misaki (Tôko Miura) gazte isila jartzen diote gidari modura.\nGalera ezberdinak baina aldi berean berdinak sufritzen dituzte Yusukek eta Misakik.\nGazteak ere galera bat du gainean. Sortzailearen Saab autoan egingo dituzte ibilbideei esker, biek elkarri aitortuko diete euren mina eta euren iraganari aurre egin beharko diote. Haruki Murakami idazle japoniarren ‘Men without women’ istorioa laburren bildumatik ateratako istorio batean oinarritua filma tarteka pedantea gertatu zait, baina beste askotan sekulakoa. Lehiaketako orain arteko sendoenetakoa. NORTZUK MAITE: kontenplaziozko zinea, barne istiluak dituzte pertsonaien zinea maite dutenek.\nChejoven lanak garrantzia bazuen Lehiaketan gaurko lehenean, Antonio Buero Vallejo espainolaren ‘Historia de Una Escalera’ antzezlan klasikoa etorri zait burura, autofikzioaren maisua den Nanni Morettiren azkena ikusterakoan . Baina antza ‘Mi Madre‘ zoragarriaren zuzendariak idazle israeldar batean oinarritu da, ‘Tri Piani‘ (Hiru solairu) hau filmatzerakoan, Erroman hiru solairuko edifizio batean bizi diren familien bizitza nola bilakatuko den filmatzerakoan.\nNanni Morettiren kolaboratzailea bilakatu da Margherita Buy aktorea\nMozkorraldi baten ondorioz, hogei urte dituen Andrearen (Alessandro Sperduti) bizitza guztiz aldatzear dago. Seme bakarra, epaileak diren gusaroei leporatzen die bere izaera. Guraso horiek antzezten dute Nanni Moretti berak eta askotan Morettiren aktore izan den Margherita Buyk. Aldi berean, zazpi urteko neskato baten gurasoak euren alaba bakarraren segurtasunaz kezkatzen dira. Gizona, Lucio (Riccardo Scamarcio) obsesiora iritsiko da. Beste solairu batean, ama berria den Monicak (Alba Rohrwacher) gizona kanpoan lanean, alabatxoa bakarrik zaintzeko beldurra jasango du.\nEgungo Italiako aktore sendoenekin (Buy, Scarmacio eta Rohrwacher) filma ederki hasten da. Baina pertsonaiak une batzuetan histrionikoegiak gertatu zaizkit eta premisa batekin arazo serio bat dut. Hala ere, metrajea aurrera egin ahala filmak irabazten du. Eta ni konbenzitzeraino iritsi da. Palmaresean sartzeko aukera. NORTZUK MAITE: Morettiren zaleak.\nFilma errusiar panpinak bezala istorioa bat dut beste istorio baten barnean. Bigarren istorioan Mia Wasikowska dugu protagonista. ©CG Cinema\nEta Mia Hansen-Løveri zor diot zinetik Mia Wasikowska bezala dantza egiteko gogoarekin ateratzea. Sorkuntzak eta maitasunaren elikatzeak dituen arazoen inguruan ari da ‘Bergman Island‘ bere zazpigarren filmean. Panpin errusiar baten antzera, istorioak batek barruan beste istorio bat du. Bigarren istorioa hori ezkontza batean girotu du eta dantza egiteko hainbat hit sartu zuzendari frantziarrak.\nTim Roth eta Vicky Krieps Ingmar Bergman maite duten bi zinemagileak dira. ©CG Cinema\nChris (Vicky Krips) eta Tony (Tim Roth) bi zinegile dira eta Bergman lan eta bizi izan zuen Faro uhartera iristen dira erresidentzia bat egitera. Misogino ematen duen Tony famatuagoa da eta horrek libreago uzten du Chris sortzeko eta bere kabuz uhartea arakatzeko. Baina aldi berean duen sortzeko arazoak argiago uzten ditu. Zalantzak ditu bere azken gidoiarekin: ezkontza batean aurkitzen diren maitale izandakoen istorioa. Neska Chris bezala zinegilea da eta Bergmanen zalea. Bikote hori gorpuzteko Mia Wasikowska eta Anders Danielsen Lie hartu ditu Mia Hansen-Løvek.\nMia Wasikowska eta Anders Danielsen Lie beste bikotea dira ©CG Cinema\nAitortu behar dizuet bi zinegile horien istorioan zuzendariaren beraren eta bere bikotea den Oliver Assayasen arteko erlazioaren oihartzunak entzun ditudala. Edo agian hori uste izan dut. Filma mantsoa, gutxinaka sartzen den horietakoa, Eskandinabiaren pasaian eder bezain lasaietan kulunkatzen dena. Agian ez da film zoragarria, baina nire ustez Mia Hansen-Løveren sendoetakoena. NORTZUK MAITE: film indiak, lasaiak maite dituztenek,\nPosted in Zinema jaialdiak Tagged 'Drive My Car', 'Tri Piani', Alba Rohrwacher, Anders Danielsen Lie, Hidetoshi Nashijima, Margherita Buy, Mia Hansen-Love, Mia Wasikowska, Nanni Moretti, Riccardo Scamarcio, Ryuseke Hamaguchi, tim roth, Tôko Miura, Vicky Krips


Xirika gazte aldizkariaren sexu-gidea - bizkaie.biz\nKulturea IV. urtea // 148. zenbakia\nXirika gazte aldizkariaren sexu-gidea\nXirika gazte aldizkariak 'Itzulipurdika: xirri partiden irudimenerako gida askea' liburua plazaratu barri dau. Sexu jarreren marrazkiakaz osotutako lana da eta irudi bakotxa testu batez lagunduta dator, hau da, sexu jarrera bakotxaren azalpenagaz.\nYves Matxikote IF marrazkilariak egindako irudiak dira danak, 'Itzulipurdika' atalean argitaratutakoak. Baina, barrikuntza legez, irudi bakotxaren azalpentxoa ganeratu jake.\nLiburuaren helburua gazte euskaldunek sexua irudimenez eta euskeraz lantzea da. Holan, aldizkariaren arduradunen esanetan, 'sorkuntzeari freskotasuna eta ikuspegi barria emoten jako'. Bilduma baten lehenengo alea da eta aurrerantzean ale gehiago egongo dirala aurreratu dabe. 'Kamasutraren sexu atalak 5.000 postura proposatzen ditu. Kopuru horretatik urrun bagagoz be, irudimenerako lehenengo gida honek pistak emon gura ditu'.\nAmaitzeko, Xirika aldizkariak ohar bat emon gura deutse xirikatzaileei: 'norberaren sexua, sexualidadea eta persona bera begirunez hartzeaz gan, xirria be euskeraz egin daitekeen eta egin behar dogun bizitzako jolasa da'.


Ni Abdalahi Embarek naiz eta Auserden bizi naiz, errefuxiatu sahararren kanpamentuetan. Oporrak Bakean programarekin zenbait urtetan egon nintzen Donostian; 12 urteak bete nitun arte eta programan jarraitzerik eduki ez nuen arte, hain zuzen. Azken udak Nines eta Germanekin igaro nituen, eta primeran zaindu ninduten.\nUda haietako oroimen oso ona daukat. Baina, egia da nire ohituretatik eta hemen daukadanetik oso desberdina zela. Gehien faltan botatzen nuena, nire familia zen.\nHemen kanpamentuetan gauza gehiegirik ez dugu. Nire etxea erakutsiko dizuet eta ikusiko duzue. Baina, saharar moduan, nire familia biologikoarekin egotea oso garrantzitsua da. Ni ez nintzen konturatzen, baina Donostian eta kanpamentuetan ezagutu nauen jendeak diote, haur desberdina dirudidala.\nSartu nire etxean eta nire familia aurkeztuko dizuet. Nire familia sahararra, nire aila sahararra.\nShukran, Abdala! Anfitrioi paregabea izan zara.


Gaur 'prentsa Askatasunaren Munduko Eguna' ospatuko dugu, zeinal lelo nagusi hau hartu duen: 'Informazioa ondasun komun gisa', horrela, Windhoekeko Adierazpenaren 30. urteurrena gogoratuz. Zorionak guztioi.\nIzan ere, 'ospakizun' mota hauek oraindik ere beharrezkoak dira, gutxienez, munduko herrialde guztietako botere faktikoen memoriak eta kontzientziak suspertzeko, salbuespenik gabe, prentsa-askatasuna mugatzea botere horien eguneroko agendaren parte baita.\nArgi dago leku guztietan ez dela kazetarien independentzia modu berean murrizten. Toki batzuetan, Burkina Fason kasu, bertako mafiak ez dira sotiltasunez ibiltzen, eta zuzenean tiro egiten diete ezkutuko ehizari buruzko informazioa bilatzen ari diren kazetariei edo talde jihadistei. Beste batzuetan, Mexikon, bereziki, mehatxatu egiten ditu lehenik, eta, ondoren, kale erdian hiltzen dituzte, egun argiz, kale horretan dabilen jendearen aurrean, inpunitate osoz eta eskualde horietako agintariek defendatzeko ezer egin gabe, eta hori, politikari horiek beraiek ez direnean hilketa horiek sustatzen dituztenak.\nMugarik Gabeko Kazetariak (RSF) 2020an 50 informazioaren profesionalen hilketa zenbatu zuen. Kopuru horri espetxeratutako, mehatxatutako eta beren eskubidea eta betebeharra gauzatzeagatik, hau da, informatzeagatik, jazarritako ehunka kazetariak gehitu beharko litzaizkioke. Eta ez dirudi hau aldatuko denik. Kazetaria da biktimarik errazena, aurkitzeko modukoa eta babesgabeena. Luma, mikrofonoa eta telebista kamera bakarrik ditu bere burua defendatzeko. Eta sinatu egiten du egiten duena.\nKazetaritzan askatasunez aritzea eragozten dutenek, beren lana egiten duten pertsonen aurka egiteaz gain, herritar guztien eskubide eta askatasunen aurka egiten dute. Kazetariak hiltzen dituzte beren gaiztakeriak horrela ezkutatuko direla uste dutelako. Zein oker dauden! David eta Robertoren eta beste hainbat kideren hilketekin, gertatzen dena kontatzeko asmoa duten gazteen bokazio gehiago areagotzea besterik ez dute lortzen. Kazetaritzan jardungo dute, eta bai, jakin nahi dena eta ez dena kontatuko dute. Azken batean, prentsa-askatasunerako eskubidea gauzatzera doaz.


Ekainaren 28a, ere, erdigunera - - Anboto.org\nEkaitz Herrera 2019-06-28 12:39\nGoizaldeko ordu txikiak ziren. New Yorkeko “Stonewall” tabernak, ohi bezala, lesbiana, gay, trabesti eta enparauak zituen bezero. Eta ohi bezala, polizia azaldu zen tabernara bere sarekada eta atxiloketekin segitzeko.\nUne batetik bestera, baina, gertatu beharrekoa gertatu zen: hostiak egon ziren tabernaren kanpoaldean. Bezeroek adreiluak eta takoidun zapatak bota zizkieten polizia agenteei. Gasolina hartu eta tabernari su ere eman zioten polizia barruan zela. Jazotakoak utzi zuen emaitzarik: historian lehen aldiz, LGTB kolektiboak autoritateari aurre egin eta irabazi egin zion. Ekainak 28 zituen. Eta ez, sexu askatasunaren borroka ez zen purpurina koloreko karroza batean desfilatzen iritsi, hostiaka baino.\nIrudipena dut herri mugimenduetan hain engaiatuta egon den Euskal Herrian (nagusiki Ezker Abertzalearen ildoko eremuaz ari naiz, ekosistema anarko-abertzaleetaz ere bai) sexu-askatasunaren borroka beti mantendu dela periferian; sekula ez dela erdigunean jarri... eta, aldiz, beste hainbat borroka beharrezko eta zilegi bai izan direla begi bistakoak. Adibide asko aipa litezke: herri mugimendua ez da palestinarra, baina hemendik milaka kilometrotara gertatzen den lurralde batekin enpatizatzen du. Apenas ikusten da zezenik gure larreetan, baina herri mugimenduak tauromakiaren aurka borrokatzen du. Euskal Herriaren egoeraz kontziente, herri mugimenduak bere egiten ditu Korsikako, Saharako, Kurdistango edo Kataluniako mugimenduak. Azal zuria duen arren, arrazakeriaren aurkakoa eta kolore aniztasunaren aldekoa da herri mugimendua.\nAztertu beharko da ea zergatik ez dion Ezker Abertzalearen ildoko herri mugimenduak sexu asktasunaren borrokari merezi duen ikusgarritasuna eman. Egunen batean ohartu beharko da herri mugimendua, zezenketek, arrazakeriaren aurka egoteak, urrutiko lurraldeen alde egoteak, emakumearen borrokak zein LGTB borrokak helburu bera dutela: gizarte baten askatasun maila handitzea.\nGaur euskal hiriburuetan edo Irisarriko pentzeetan mugituko da LGTB kolektiboa. Egingo du oihu askatasunaren alde, aniztasunaren alde, armairuan daudenen alde, armairuan daudenik ere ez dakitenen alde, noizbait, pultsio homosexualak anulatu eta beldurragatik haien burua bizimodu hetero batetara kondenatu zuten agureen alde.\nBai. Gaur (ere) ukabila itxiko du LGTB mugimenduak. Eta ez, ez da “fisting” egiteko izango (edo baita ere).


Ukita Hideie (japonieraz 宇喜多秀家, 1573-1655eko abenduak 7) Japoniako historiako Sengoku aroko Bizen probintzia eta Mimasaka probintziako (gaur egun Okayama prefektura) samurai eta daimyō bat izan zen. Hideie Ukita Naoieren semea izan zen eta Maeda Toshiieren alabarekin ezkondu zen. Hideie 1655ean hil zen.\nUkita Hideie (japonieraz 宇喜多秀家, 1573-1655eko abenduak 7) Japoniako historiako Sengoku aroko Bizen probintzia eta Mimasaka probintziako (gaur egun Okayama prefektura) samurai eta daimyō bat izan zen. Hideie Ukita Naoieren semea izan zen eta Maeda Toshiieren alabarekin ezkondu zen. Hideiek aktiboki parte hartu zuen Toyotomi Hideyoshik antolatutako Korearen japoniar inbasioetan, eta Bost erregeordeen kontseilua deritzon taldekideetako bat bezala izendatua izan zen, Hideyoshik eratu zuena bera hil ondoren goberna zezaten bere seme Toyotomi Hideyori adin nagusikoa izan eta honek hala gobernuaren ardura hartu ahal izan arte. Tokugawa Ieyasuk, aipaturiko kontseiluko beste kideetako bat zena, herrialdea gobernatzeagatik borrokatu zuen eta ondorioz herrialdea bi alde handitan banatu zen, Sekigaharako guduan amaituko zena. Gudu honetan Hideieik Ieyasuren aurkaria zen Ishida Mitsunariren alde egin zuen. Tokugawa klana gudu honetan garaile izan ondoren, Hideiek ihes egin zuen eta erbestean egon zen zenbait urtez. Hideie 1655ean hil zen. (eu)\nUkita Hideie (japonieraz 宇喜多秀家, 1573-1655eko abenduak 7) Japoniako historiako Sengoku aroko Bizen probintzia eta Mimasaka probintziako (gaur egun Okayama prefektura) samurai eta daimyō bat izan zen. Hideie Ukita Naoieren semea izan zen eta Maeda Toshiieren alabarekin ezkondu zen. Hideie 1655ean hil zen. (eu)\nUkita Hideie (eu)


“Lanerako behar gaituztela eta ez gaixotzeko esaten digute, kontuz ibiltzeko” - Elorrio - Anboto.org\n“Lanerako behar gaituztela eta ez gaixotzeko esaten digute, kontuz ibiltzeko”\nMaialen Zuazubiskar 2020-03-21 10:00\nOrain urte bi eta erditik hona, Irati Marzana elorriarra (1993) Madrilen dabil lanean, erizain. Azkenaldian Cosladako ospitale publikoan.\nEspainiar estatuan, Madrilen dago koronabirus kasurik gehien, eta zu bertan zabiltza lanean. Zelako egunak dira hauek erizain batentzat?\nPertsonalki, orain egun batzuk baino lasaitxoago nago. Orain arte arduratuta egon naiz ingurukoek egiten zutenagaz, baina dagoeneko ematen du jendea kontziente dela bizi dugun egoeragaz; beraz, lasaiago nago. Hasieran, izugarri kostatu zitzaidan inguruko jendea konbentzitzea etxetik ez irteteko. Egia esan, neurri zorrotz hauek egun batetik bestera ipini zizkiguten, eta jendeari gatx egin zitzaion ulertzea ezin genuela etxetik irten. Niri, esaterako, lagunek hainbat bider esan zidaten etxeren batean edo bestean elkartzeko, eta behin eta berriro esan behar izan nien hori ez zela egin behar.\nLanean, ostera, presio handia izan dugu eta sarritan gatx egin zait informazioa ulertzea, momentu askotan informazio kontrajarriak jaso ditugu eta. Lanerako behar gaituztela eta kontuz ibiltzeko eta ez gaixotzeko esaten digute, baina, gero, jendeagaz momentu oro kontaktuan gaudenez gaixotzeko arrisku handia dugula diote.\nIzan duzu hartu-eman zuzenik koronabirusa duen gaixoren bategaz?\nNi lanean nabilen solairuan ez dugu hartu paziente positibo ofizialik, baina izan ditugu gaixoak bertara ekarri dituztenak sintomaren bategaz eta azkenean isolatu egin behar izan ditugunak positibo eman dutelako. Orain arte, positibo ematen zuten horiek zerbitzu berezietara lekualdatzen genituen. Baina hemendik aurrera bertan artatuko ditugu, nahiz eta gure solairua egokiena izan ez koronabirusa duten gaixoentzat. Solairu erdi egokitu dugu Covid19 duten gaixoentzat.\nGure solairuan barne medikuntzako gaixoak ditugulako, hau da, orokorrean jende nagusi pilo bat.\nGaixoek eta euren familiek zelan hartu dute solairua egokitzea?\nGaixoek badakite zer gertatzen dabilen, eta familiek ulertzen dute gure egoera. Gaixoen senideek lasai ibiltzeko esaten digute denera heldu ezinik ikusten gaituzten momentuetan, ulertzen dutela zein egoeratan gauden. Hala ere, aho-maskarak eskatzen dizkigute, askok baita kalerako ere. Guk, baina, debeketatuta dugu ematea.\nZuei lanean neurriak zorroztu dizkizuete?\nAzken aldian neurriak aldatzen dabiltza, baina ez dakigu aldatu diren baliabiderik ez dagoelako edo benetan ziurtatuta dagoelako neurri berri hauekin ere babestuta gaudela. Kontua da, orain aho-maskara ipinita joan behar dugula gaixo guztiengana, badaezpada, gu kutsatuta egonez gero eurak ez kutsatzeko. Koronabirusa izan dezaketen gaixoengana goazenean, eta esaterako aerosolik ipini behar ez badiegu, aho-maskara kirurgiko bategaz eta kirofanoko bata bategaz joateko esaten digute, horregaz nahikoa dela. Baina komunikabideetan ikusi dugu koronabirusa duen gaixo batengana bagoaz, betaurrekoak, kaskoa eta aho-maskara bereziak ipini behar direla. Beraz, osasun arloko langileok oso arduratuta gaude ipini berri dizkiguten neurri hauengatik.


Gizakiaren burmuinak gizakiarena dirudi? Zuk uste baino gehiago | Consumer\nGizakiaren burmuinak gizakiarena dirudi? Zuk uste baino gehiago\nTxakurraren adimena aldatu egin da giza ahotsaren atzean dauden emozioak ulertzeko, eta horrek azaltzen du bi espezieen arteko adiskidetasun handia\nIrudia: Marcin Moga\nZertan geratu gara txakurrak eta pertsonak? Eta nola bihurtu gara lagunik onenak, nahiz eta espezie desberdinak izan? Galdera horien erantzunak gure burmuinean daude, zientzialariek diote. Harburuek beren buruak egokitu dituzte, gure emozioak hobeto ulertzeko. Eta ez hori bakarrik, hurrengo artikuluan ikusten den bezala, gure ahotsaren atzean dauden sentimenduen aztarnari aditu bihurtu baitira, tristura edo zoriona izan, eta gero eta zakur eta pertsonen garuna gero eta antzekoagoa da.\nZer iruditzen zaizu gizakiaren garuna?\nZer dugu komunean txakurrak eta pertsonak? Zergatik bihur gaitezke gizon-emakumeak eta txakurrak lagun onenak? Nola liteke hasieran hain desberdinak diren bi espezie, hala nola, gizonak eta txakurrak, hain modu fluidoan komunikatzeko eta ulertzeko gai izatea?\nTxakurrek eta pertsonek ahotsak, zaunkak eta inguruko beste informazio batzuk prozesatzen ditugu gero eta antzekoago\nGaldera horien erantzunak gure burmuinean egon daitezke, zientzialariek baieztatzen dituzte. Harburuak eta pertsonak gure ingurunetik gero eta antzekoago jasotzen ditugun ahotsak, zaunkak eta bestelako informazio soziala prozesatzen ditugu. Eta hori, adituek esplikatzen dutenez, ulertzen dugu, eta hasieran imajinatu genezakeena baino arinago hitz egiten dugu.\n“Gizakiek bezala, txakurrek ere badute zerebroaren eremua, ahotsa interpretatzeko. Gure ikerketak iradokitzen duenez, gure inguruko gizarte-informazioa prozesatzeko garun-mekanismo gero eta antzekoagoak erabiltzen ditugu, eta horrek azal lezake bi espezieen artean sortu den ahozko komunikazioaren arrakasta”, azaldu du Attila Andics etologoak.\nTxakurrak eta gizakiak: lagunik onenak eta elkarrizketatzaileak!\nHarburuen eta pertsonen arteko adiskidetasuna luzea da. 18.000 eta 32.000 urte arteko bizikidetasunean, gizakiok eta txakurrek antzeko ingurumen-ingurunea partekatu dugu. Eta horrek azalduko luke gure adimenek ere bilakaera paraleloa izan dutela. Harburuak eta pertsonak elkarrekin ikasi ditugu komunikazioaren gako batzuk, besteak beste, zer esan nahi duen giza barreak, zer adierazten duen haurtxo baten negarrak edo zakur baten zaunken atzean dagoen mina.\nTxakurraren garuna aldatu egin da gure ahotsa hobeto ulertzeko, gero eta antzekoagoa egiten zaigu\nGiza algarak, zakil gozoak, umeen negarrak… Harburuen eta pertsonen ingurua ahotsez beteta dago, eta gure garunak arduratzen dira haiek deszifratzeaz eta soinu horiek zer emozio ezkutatzen dituzten aztertzeaz. Baina, zenbateraino dira antzekoak gure buruak? Hori da zientzialariek argitu nahi izan duten sekretua. Ondorioz, txakurren eta pertsonen garuneko jarduera eskaneatu dute, 200 soinu inguru entzuten zituzten bitartean: haurren loreontziak eta barreak, zaunka jostalariak. Zein izan da ezustekoa? Zakurrak, gizakiak bezala, haiek eragiten dituzten ahotsak eta emozioak interpretatzen espezializatutako eremua garatu du. Eta bi espezieek soinu berekiko duten erantzuna, adituek uste zutena baino handiagoa izan da!\n“Inork ez du harrituko jakitea giza adimenak bere inguruko ahotsak deszifratzen espezializatu dela, baina orain arte modu zientifikoan egiaztatu ezin izan duguna da zakurrek ere beren burmuina ahotsak eta esanahiak interpretatzeko egokitu dutela”, adierazi du etologoak, eta horrek 11 harburu eta gizakien garun-irudiak eta hainbat soinu aurrean dituen erreakzioak alderatu ditu. Ikerketaren emaitzak Current Biology zientzia-aldizkarian argitaratu dira.\nTxakurren eta pertsonen garuna: berdinak baina desberdinak\nBi espezieen burmuinak ezkutatu egin daitezke, ondorioz, txakurren eta pertsonen arteko adiskidetasun-harreman bortitzak ulertzeko sekretua. Ahotsen aurrean ditugun antzeko erreakzioek hobeto ulertzen laguntzen digute. Gure garunen mekanismo neuronal ezkutuenak itxita egongo lirateke, beraz, lau hankako ikaskideekin dugun komunikazio eta adiskidetasun luzea ulertzeko.\nHala ere, giza adimena txakurrarekin konparatzen dugunean, dena ez da antzekotasunak. Zakurraren garunak modu biziagoan erreakzionatzen du gizakiak baino, baita soinu horiek ahotsak ez direnean ere.\nBaina, alde batera utzita, kontu bat argia dirudi: gure ahotsaren atzean dauden emozioak deszifratzeko aditu bihurtu dira harburuak, tristura, larritasuna edo alaitasuna. Eta, horretarako, gure maskotek milaka urte iraun dute gurekin, baita garuna ere. Zalantzarik gabe: txakurrek gizon eta emakumeen lagunik onena bezala irabazi dute.\nperros tienen emociones-eu portaera zakurretan txakurrak ulertu txakurraren zerebro txakurren psikologiak\nMaskotarik onenak etxebizitza txiki batean bizitzeko


Txina Dimeflutrina Mosquito Repellent Intsentsuentzako fabrikatzaile eta hornitzaileentzat Senton\nDimeflutrina Mosquito Repellent Intsentsorako\nproduktuaren izena： Dimeflutrina\nCAS zenbakia: 271241-14-6\nproduktuaren izena Dimeflutrina\nCAS zenbakia 271241-14-6\nProbako elementuak Probaren emaitzak\nSaiakuntza % 94,2\nHezetasuna % 0,07\nDoako azidoa % 0,02\nPurutasun handiko eltxoen bobina lehengaia DEET intsektu-uxatzailea da, normalean azal azalean edo arropetan erabiltzeko, saihesteko intsektu ziztadak.\n1. DEETek jarduera espektro zabala du, eraginkorra baita eltxoen aurkako uxatzailea(Culicidae - Eltxoak (Familia)), euli koskorrak, txingarrak, arkakusoak eta akainak\n2. DEET aerosol produktu gisa eskuragarri dago gizakien larruazalean eta arropetan aplikatzeko,\nproduktu likidoak gizakien larruazalean eta arropetan aplikatzeko, larruazaleko ukenduak, inpregnatuta materialak (adibidez, eskuoihalak, eskumuturrekoak, mahai-zapiak), bertan erabiltzeko erregistratutako produktuak gainazaletan erabiltzeko erregistratutako animaliak eta produktuak.\nBiltegiratzea: biltegi lehor eta aireztatuan biltegiratuta dauden paketeak itxita eta hezetasunetik urrun. Ekidin ezazu materiala euria izan ezean disolbatzen bada garraioa.\nProduktu hau erabiltzen ari garen bitartean, gure konpainiak beste produktu batzuetan jarraitzen du, esaterako Mediku Kimiko Bitartekoak, Eulien kontrola, Osasun Medikuntza, Dinotefuran, Osasun Publikoa eta abar.HEBEI SENTON Shijiazhuang-eko (Txina) nazioarteko merkataritza enpresa profesionala da. Negozio garrantzitsuenen artean Agrokimikoak daude,APIa& Bitartekoak eta oinarrizko produktu kimikoak. Epe luzeko bazkide eta gure taldearengan oinarrituta, produktu egokienak eta zerbitzurik onenak eskaintzeko konpromisoa hartzen dugu bezeroen premia ebolutiboak asetzeko.\nPurutasun handiko eltxoen bobina lehengaien fabrikatzailearen eta hornitzailearen bila ari zara? Aukera zabala dugu prezio onetan, sormena izaten laguntzeko. Ongarri Kimikoen Pestizida eta Intsektizida guztiak kalitatea bermatuta daude. China Origin Factory Dimefluthrin% 94 TC For garaEltxoen kontrola. Edozein zalantza izanez gero, jar zaitez gurekin harremanetan.\nAurreko: Prezio onena eta kalitate goreneko metoprenoa agrokimikoa\nHurrengoa: Stock kas 35575-96-3 Azamethiphos preziorik onenarekin\nKalitate goreneko etxeko intsektizida Esbiothrin\nEraginkortasun handiko intsektizida Esbiothrin\nKalitate handiko D-allethrin intsektizida\nPermetrina intsektu askori eragiten dio\nKalitate handiko pestizida klorempentrina\nPermetrina Pralletrina eta Zipermetrina Produktuak


Gazteak eta kirola, mugimenduaren garrantzia |\nPosteado a las 9:24 am por admin, el 7 junio, 2022\nEskolarteko Kirol Jokoak amaitu dira. Bertan, gaztetxoak kirol ezberdinetan parte hartzen eta disfrutatzen ikusi ditugu. Hala ere, orain dela gutxi arte eskola mailako kirola geldi egon da gainean izan dugun pandemia dela eta, milaka ume eta gaztetan eraginez. Posible da gazte hauetariko askok denbora tarte honetan, izan dugun egoerarengatik kirola egiteari utzi izana, haien osasunean eraginez.\nEdozein motatako kirola beharrezkoa da adin guztietako pertsonentzat, baina bereziki adin txikitan. Munduko Osasunaren Erakundearen arabera, kirolak gazteetan dituen onurak asko dira adibidez;\nAriketa fisikoak hobeto atseden hartzen eta loaren kalitate hobea izaten laguntzen du, ariketa fisikoak tentsioak askatu eta erlaxazioa sustatzen baitu.\nKoordinazio motorea, erresistentzia, sistema muskulueskeletikoa eta malgutasuna lantzen ditu.\nOsasun mentalaren hobekuntza lortzen du. Ume eta gazteak konstanteago eta diziplinatuagoak izaten laguntzen du.\nAutoestimua areagotzen du. Ongizate eta baikortasun sentsazio handiagoa lortuz. Haien gogo-egoera positiboagoa da, eta horrela beste jarrera batekin aurre egiten diote arazoei.\nHobekuntza kognitiboak sustatzen ditu (ikasketetan errendimendu hobea).\nAdipositatearen gutxiagotzea, honekin datorren haur obesitatearen saihestea.\nOnura guzti hauek ikusita, aztertu dezagun orain mugimendu faltak; bereziki haur obesitateak, izan ditzakeen eraginak. Azken urteotan haur obesitatea pandemia mundiala bilakatu da, batez ere herrialde garatuenetan obesitatea eta gainpisua duten umeen kopuruak gora egin du. Izan ere, Munduko Osasunaren Erakundearen arabera, 2016. urtean arazo honen prebalentzia %18 zen 5-18 urte bitarteko biztanlerian. Ondorioen artean hauek aipa ditzazkegu; intsulinarekiko erresistentzia, 2 motako diabetes mellitus, obulutegi polikistikoen sindromea… jatorri kardiakoa duten beste komorbilidadeetaz gain. Biztanleria helduari begiratuz jarduera fisikoaren faltak arazo kardiobaskularrak, minbizia, diabetes arazoak… ekar ditzake. Arazo honi aurre egiteko ume eta gazteen inguruan aldaketak egitea komeni da ariketa fisikoa eta dieta egokia duten bizimoduak sustatuz.\nBeraz, astean zehar ariketa fisikoa egitea komeni dela ikusi dugu, baina zenbat denbora edota intentsitaterekin?\nGazteek, batazbeste egunero 60 minutuko jarduera fisiko moderatua egin beharko lukete astean zehar.\nAriketa aerobiko bizia astean 3 aldiz gutxienez egitea komeni da, baita sistema muskulueskeletikoa garatzeko beharrezkoak diren jarduerak ere (indar entrenamenduak adib).\nAzkenik, egoera sedentarioa izaten igarotako denbora mugatzea egokia izango litzateke, batez ere pantaila ezberdinen aurren igarotzen duten aisialdiko denbora.\nBeraz, ideia guzti hauek kontutan hartuta eta kirolaren onurak ikusita (edo aktibitate faltaren alde txarrak ikusita), anima ditzagun gazteak (eta ez hain gazteak diren pertsonak…) kirola egiten jarraitzera, betiere Eskolarteko Kirol Joko hauetan eta datozen txapelketa ezberdinetan kiroltasunarekin parte hartzera.\nWorld Health Organization. Obesidad y sobrepeso. [Internet].Disponible en: https://www.who.int/es/news-room/fact-sheets/detail/obesity-and-overweight\nMorales Camacho WJ, Molina Díaz JM, Plata Ortiz S, Plata Ortiz JE, Morales Camacho MA, Calderón BP. Childhood obesity: Aetiology, comorbidities, and treatment. Diabetes Metab Res Rev. Disponible en: https://onlinelibrary.wiley.com/doi/10.1002/dmrr.3203\n← Nerbio Sistemaren Garrantzia Fisioterapiako Tratamenduetan\nAriketa Fisikoa eta Menstruazioa →


Hamar ordu baino gehiago eserita egoteak osasunean duen eragina — Gaztezulo\nHamar ordu baino gehiago eserita egoteak osasunean duen eragina\nHamar ordu baino gehiago eserita egoteak osasunean duen eragina Gorputzak izugarri sufritzen du horrenbeste denbora geldi egoteagatik; jarraian, sedentarismoari aurre egiteko hainbat gomendio. https://www.gaztezulo.eus/albisteak/hamar-ordu-baino-gehiago-eserita-egoteak-osasunean-duen-eragina https://www.gaztezulo.eus/albisteak/hamar-ordu-baino-gehiago-eserita-egoteak-osasunean-duen-eragina/@@download/image/Negative-effects-of-sedentarism-at-work.jpg\nGorputzak izugarri sufritzen du horrenbeste denbora geldi egoteagatik; jarraian, sedentarismoari aurre egiteko hainbat gomendio.\nOrdenagailuaren aurrean lan egiten dugunontzat egunaren ordu gehienak eserita igarotzen ditugu; gutxienez 8 ordu egin ditzakegu pantailari begira, eta gehienetan, eserita igarotzen dugun denbora ez da hor eteten. Etxera iritsi, eta egunero igaroko ditugu ordu batzuk sofan eserita, telebistari so, bideo-jokoekin jolasten, ala besterik gabe irakurtzen edo mugikorra begiratzen.\nGizartearen gehiengoak hamar ordu baino gehiago igarotzen ditu eserita egunero-egunero, eta horrek sekulako inpaktua du osasunean. Eragin zuzenetako bat bizkarreko mina izaten da; lunbagoa, ziatika... bazenekien lunbagoa dela baja medikua eskatzeko arrazoi errepikatuena? Honek badu zentzua, izan ere, gure gorputza ez dago diseinatuta horrenbeste orduz eserita egoteko, mugimenduan egoteko baizik. Hala, gure bizkarrezurra gorputzaren pisuari eusteko diseinatuta dago, eta ordu asko eserita igarotzen ditugunean, lunbarrak gehiegi kargatzen ditugu.\nOrdu luzez eserita egotearen beste gaitz nagusietako bat loditasuna da. Geroz eta gutxiago mugitu, orduan eta gorputz masa handiagoa izango dugu. Honek, era berean, beste hainbat gaitz ekarriko dizkigu, esate baterako sindrome metabolikoa (diabetesa adibidez), bihotzeko gaitzak eta presio arterial handiagoa. Dakizuenez, obesitatea da munduko pandemiarik zabalduena egun, eta haurrei bereziki eragiten diena gainera.\nSedentarismoa estuki lotuta dago heriotza goiztiarrarekin; osasun fisikoa kaltetzeaz gain, osasun mentalari ere eragiten dio, gure adimena ez dagoelako egun guztia pantaila bati begira egoteko diseinatuta. Itxialdiak nabarmen areagotu ditu gaitz horiek.\nEgunean ordubeteko kirola egiteak sedentarismoaren ondorioak apaldu ditzake, baina kontuz, kirola egiteak ez du esan nahi sedentarioak ez garenik. Ezer gutxirako balioko digu ordubeteko gimnasioak gainontzeko 23 orduak geldi igaroko baditugu. Orduan, zer egin dezakegu? Bada ahalik eta gehien mugitu: lanera joaterakoan saiatu ibiltzen ala bizikletan joaten, tarte batean bada ere; etxeko eskailerak erabili, ahaztu igogailua; asteburuetan plan aktiboak antolatu; txakurra baduzue, egin pasio luzeagoak; eguna kirol apur bat eginez hasi; erabili mugikorra ala smartwatch-a pausoak kontatzeko; eta orokorrean, mugitu ahal bezainbeste!


Ikas-materialen izaria - Didakteka\nIkas-materiala, esan dugun bezala, ikasleari ikasteko aukera eskaintzen dion edozein tresna izan daiteke. Bada ordea alderik, ikas-material batetik beste batera. Alde horiek azaltzeko bi zatitan banatuko dugu ikas-materiala (ikus beheko irudia): “euskarria” batetik eta “eginkizuna” bestetik.\nEuskarriari begiratuta, ikas-materialak errealak (hizkuntzen ikaskuntza-irakaskuntzarako espreski sortuak izan ez direnak) ala sortuak (hizkuntza irakatsi eta ikasteko helburuarekin sortu direnak) izango dira. Azken horien artean, benetakoak eta ez-benetakoak bereizten ditugu, errealen ezaugarriekin duten antzaren arabera: benetakoak, errealak izan litezkeenak, errealen ezaugarri berberak dituzte baina ikaslearentzat espreski sortuak izan dira (adibidez, ikasleek zerbait ikasteko irakasleak idatzitako iragarki bat) eta ez-benetakoak, ikaslearentzat espreski sortuak eta errealen ezaugarriak ez dituztenak.\nEginkizunari begiratuta, berriz, erabat zuzenduak direnetatik inongo instrukziorik ematen ez dutenetarainoko (ez-zuzenduak) bide osoa aurkitzen dugu. Lehenengoetan irakasleak eginkizuna zehatz-mehatz eta pausoz-pauso azaltzen dio ikasleari eta honek markatutako bideari jarraitu behar dio bere esku inongo erabakirik hartzea geratzen ez dela; bigarrenetan, berriz, ikasleak hartzen ditu eginkizunari buruzko hainbat erabaki. Esan bezala, bi mutur dira eta tarteko guztiak ere gertatzen dira.\nIkas-material bakoitza bi parametro horien (eta beste askoren) arabera defini daiteke. Materialgilearen printzipioek eta usteek erabakiko dute ikas-materialaren izaera, definituko dute materiala, alegia.\nOrriaren azken aldaketa: 10:24, 17 Urtarrila 2008.\nOrri hau 6.602 aldiz bisitatu da.


Iturengo Haur eta Lehen Hezkuntzako ikastetxe berria eraikitzeko lizitazioa argitaratu du Hezkuntza departamentuak - Iturengo Haur eta Lehen Hezkuntzako ikastetxe berria eraikitzeko lizitazioa argitaratu du Hezkuntza departamentuak - Dpto - Educación\nIturengo Haur eta Lehen Hezkuntzako ikastetxe berria eraikitzeko lizitazioa argitaratu du Hezkuntza departamentuak\nIturengo Haur eta Lehen Hezkuntzako ikastetxe berria eraikitzeko lizitazioa argitaratu du Hezkuntza departamentuak - Iturengo Haur eta Lehen Hezkuntzako ikastetxe berria eraikitzeko lizitazioa argitaratu du Hezkuntza departamentuak - Dpto\nangle-left Iturengo Haur eta Lehen Hezkuntzako ikastetxe berria eraikitzeko lizitazioa argitaratu du Hezkuntza departamentuak\nLanen inbertsioa 2,2 milioi eurokoa da, BEZ barne\nPulunpa ikastetxe berriaren planoa\nHezkuntza departamentuak gaur argitaratu ditu Nafarroako gobernuaren Kontratazio atarian Iturenen Haur eta Lehen Hezkuntzako ikastetxea egiteko lanak arautzen dituen oinarriak. Eraikuntza lanek 2,2 milioi euroko, inbertsioa suposatzen dute, BEZ barne.\nIturenen eraikiko den ikastetxe berriak sei unitate eta jangela izango du; izan ere, gaur egun udaletxea dagoen eraikinean dago ikastetxea eta ez ditu betetzen irakaskuntzarako beharrezko baldintzak.\nEraikin berria energia kontsumo gutxikoa izango da eta Pulunpa izena hartuko du. Horretarako, Departamentuak 2.235.910,87 euroko inbertsioa eginen du eta lanak 2019an hasi eta 2020ko udaberrian amaituko dira. Izan ere, gehienez 9 hilabeteko epea ezarri da lanak egiteko, hala 2020-21 ikasturtean funtzionamenduan egotea bermatzen du Departamentuak. Lizitazioan parte hartzeko eskariak aurkezteko epea abuztuaren 19ra arte dago zabalik.\nLizitazio iragarkia kontsulta daiteke Gobernuaren Kontratazioa Atarian


- O! Ez horrelako aurpegirik jarri, arren! oihu egin zuen, erabat ahaztuz Erregeak ezin ziola entzun.\nHainbeste barregura ematen didazu ezin dizudala eutsi!\nEta ez geratu hain ahozabalik!\nErrauts guztiak barrura sartuko zaizkizu eta... beno, nahikoa garbi zaudela uste dut! gaineratu zuen ilea lisatu eta mahaian Erreginaren ondoan jarri zuen bitartean.\nErregea mementuan erori zen atzerantz, eta erabat geldirik geratu zen; eta Alice piska bat alarmatu zen egindakoarekin, eta ingurura begiratu zuen ia ur piska bat aurkitzen zuen aurpegia zipristintzeko.\nHala ere, tinta botilatxo bat besterik ez zuen aurkitu, eta bueltatu zenean ohartu zen sendatuta zegoela, eta hura eta Erregina xuxurla ikaratu batean hitz egiten ari zirela elkarrekin... hain ahopeka, Alicek nekez entzun ahal zuela zertan ari ziren.\nErregea zera esaten ari zen:\n- Benetan esaten dizut, maitea, bibote puntetaraino izoztuta gelditu naiz!\nZeinari Erreginak erantzun zion:\n- Biboterik ez duzu, ba!\n- Une horretako horrorea segitu zuen Erregeak, inoiz, inoiz ez zait ahaztuko!\n- Ahaztu egingo duzu esan zuen Erreginak, gertatutakoaren memorandum bat idazten ez baduzu.\nAlicek interes handiz ikusi zuen nola Erregeak memorandum liburu handi bat ateratzen zuen poltsikotik, eta idazten hasi zen.\nErrege gizajoak begiratu egin zuen nahastu eta dohakabe, eta denboraldi batez lapitzarekin burrukan aritu zen ezer esan gabe; baina Alice indartsuegia zen beretzat, eta azkenean zera esan zuen arnasestuka: (...).


Programa hauen bidez, pertsonei edo familiei laguntza ematen zaie, baldin, balorazio-prozesu batean, familiako adingabeen artean arrisku arin edo ertaineko kalteberatasun egoerak antzematen badira. Borondatezko esku-hartzearen testuinguru batean, Udalak gurasoei eta adingabeei baliabideak eskaini behar dizkie adingabearen garapen egokirako baldintzak berreskuratzeko. Kasurik larrienetan, Gipuzkoako Foru Aldundiarena da eskumena.\nGuraso edo arduradunak, familiartekoak.\nHezkuntza eta osasun zerbitzuak, jakinarazpena bidalita (protokoloan jasota dago).\nEspedienteak ofizioz hasiko dira, jakinarazitako egoera batean.\nProzedura arrunta. Legezko gehienezko epea: 40 egun\nKanpo jakinarazpena egon bada:\nAgiriak jaso, eskaneatu, egiaztatu eta erregistratu.\nGizarte Zerbitzuetara bidali.\nElkarrizketa eskaera egon bada:\nElkarrizketa hitzartuko da Haurtzaroa daraman gizarte langilearekin.\nLarrialdietan: 112 edo 943.224411 (Gizarte Larrialdietarako Foru Zerbitzua eta harrera zentroa, urte osoan eguneko 24 ordutan)\nHaurrei eta nerabeei zuzendutako zerbitzua (Zeuk esan 943 116111)\nLehenengo elkarrizketa eta/edo jakinarazpena jaso.\nBalorazioa itzuli familiari.\nEbaluazioaren emaitza larria bada, Foru Aldundira bidali txosten bidez.\nUdalaren eskumena bada, esku-hartze proposamena egin familiari.\nHala badagokio, errekurtsoak martxan jarri. Txostena


Emakumeen aurkako indarkeria Gastezien: gizon bat atxilotua, maiatzaren 19an | Herriak eta hiriak | EITB\nGizon bat atxilotu dute Gasteizen bikotekide ohiari eraso eta mehatxu egitea egotzita\nGizonak bikotekide ohiari eraso egin zion haren ibilgailuaren barruan; autoan ere, biktimaren lagun bat zegoen, eta gizonak autoa hormaren kontra puskatuko zuela esan zien emakume biei.\n27 urteko gizon bat atxilotu dute Gasteizen bikotekide ohiari eraso eta mehatxu egitea egotzita. Erasoa Salburua auzoan gertatu zen, joan den larunbatean, 21:00ak aldera, Gasteizko Udaltzaingoak astelehen honetan jakinarazi duenez.\nLekukoen adierazpenen arabera, gizonak bikotekide ohiari eraso egin zion haren ibilgailuaren barruan; autoan ere, emakumearen lagun bat zegoen, eta gizonak autoa hormaren kontra puskatuko zuela esan zien.\nEmakumeak ibilgailutik ateratzea lortu zuten eta horietako baten bikotekidearen eta haren lagun baten laguntza jaso zuten.\nAgenteek gizona atxilotu zuten indarkeria matxista delitua egotzita. Epailearen aurrean egon ostean, epaileak babes agindua ezarri dio biktimari.


Buruzko informazioa DIvoire katu - BIDEO-TXATA - BAI!\nModernoa web teknologiak zabaltzeko Aukera Datazio online erabiltzaile askoAskoren artean, ezaugarri berezia da, Ahal izango duzu nabarmendu sare Datazio guneak dekretua Dekretua, erabilera Erabiltzailearen datu-basea. Erabiltzaile batzuk utzi hainbat arrazoirengatik, Saiatu aurkitu zentzu bat segurtasun Eza, topo zerbait ezagutzen edo Antzekoa, behin eta berriro, eta Jarraituko dute disbelieving. Konfiguratzeko bat Datazio sistema oso Erraza da, besterik gabe, aktibatu Kamera, emadazu beste alde bideo-Deia, txata prest dago. Bat gehiago atsegina aurkituko eta Ikusten duzu zer itxura zuen Bezala, zuen dibertigarri bat pertsona.\nez dago bat handi eskainitako Argazki-eta bideo-datu-base Neskak eta mutilak. Erakutsi ahal jatorrizko argazki tamaina Nahikoa hau gaitu modua. Ez da bidez joan behar Konplexu bat ordu luze-prozedura. Hori guztia hartzen ez baino Gehiago minutu. Erabiltzaile izena eta pasahitza sortu, Adierazi zure izena, adina, genero, Eta prestakuntza. Orain irakurri ahal izango duzu.\nBuruzko informazioa: Online Datazio Gune non Ahal duzun Guztia egin\nI Když jsou Informace: on-Line stránky\nbideo-chat guneak Datazio video chat online free izen-ematea gabe chat erruleta telefono batera bideo-txata erregistroa gabe eta doan argazki Topaketak izen-ematea Orthodox Topaketak bideo-txata neska free mugarik gabe bete tipo bat bideo-txata gabe mugak free gizon baten bila larriak harreman


Bakterioen kontrako fagoak | Consumer\nBakterioen kontrako fagoak\nFagotipia edo birusek bakterioak infektatzeko duten gaitasuna saiakuntzak egiten ari dira elikadura-patogenoak detektatzeko eta, hala badagokio, ezabatzeko.\nFagoak, bakterioak kutsatzen dituzten birusak, potentzial handiko elementu biologikoak dira, batez ere elikagaietan, gainazaletan eta ingurumenean patogenoak detektatzeko. Horien erabilerak, landu beharrik gabe, patogenoak agerian uztea, horiek desaktibatzeko estrategiak diseinatzea eta ekoizpen arruntean aplikatu ahal izatea ahalbidetzen du. Eta hori guztia ia denbora errealean.\nBirusak ezin bizirik iraun dezaketen organismoak dira, metabolikoki aktiboak diren zelulak ez badaude. Infektatzen diren zelulak bakterioak direnean, fagoz ari gara. Mikroorganismo batzuentzat espezifikoak izan daitezke, eta bakterio bat identifikatzeko edo ezaugarritzeko fago jakin batzuk erabiltzen dira maiz.\nBirus jakin batzuek bakterio espezifikoak infektatzeko duten ahalmenari fagotipia deitzen zaio. Mekanismo hori animaliengan eta pertsonengan eragin ditzakeen infekzioetatik askoz haratago doa, eta hainbat bide irekitzen ari da elikagaien arloan. Horietako bat, teorikoa, elikagaietako patogenoak ezabatzea da. Beste bat, errealagoa, elikagaietan edo gainazaletan bakterio arriskutsuak identifikatzeko erabiltzea da, eta, horri esker, azkar detekta daitezke eta prebentzio-neurriak ezar daitezke.\nFagoak eta kontrola\nAspalditik dira ezagunak fagotipia-prozesua zuzentzen duten mekanismoak. Funtsean, lau etapa ditu, gehienetan errepikatu ohi direnak, eta fagoak bakterioa infektatzen duenean hasten dira, ostalari-lanak egiten dituzten bakterioak suntsitzen amaitzeko. Aldez aurretik, erabili ezin diren fagoak suntsitzen dira eta bakterioen barruko prozesurako erabilgarriak direnak anplifikatzen dira.\nElikagaiak deskontaminatzeko lanetan fagoak erabiltzeak arazo biologikoak konpontzea eta arauetara egokitzea eskatzen du.\nProzesua bakterio batera hurbiltzen denean hasten da, bere paretarekin kontaktuan jartzen denean, hari atxikitzen zaionean eta material genetikoa injektatzen zaionean. Birus guztiak bezala, fagoak zelula bat kutsatzen duten bitartean bakarrik bizirik irauten duten partikulak dira. Barruan, ahalmen metabolikoaz jabetzen dira, eta beren erreprodukziorako erabiltzen dute.\nProzesua bukatutakoan, zelula hautsi egiten da, eta, hala, zerrendatutako birusen kopiak askatzen dira, zelula berriak infektatzeko. Hala, prozesuak aurrera egiten du, fagoak afinitatea erakusten dien zelula guztiak suntsitu arte. Ekintza-mekanismo horrek, teorian bederen, zehazten du prozesua berez autogarbiketa izatea, bakterio espezifikoak suntsitu ondoren amaitzen baita. Amaierara iristean, partikula birikoak matrizean geratzen dira ezkutuan, eta ez dute ageriko infekzio-jarduerarik izaten.\nElikagaiak deskontaminatzeko aplikazioa\nDuela urte batzuetatik ari dira baloratzen mekanismo hori elikagaiak deskontaminatzeko erabiltzea. Elikagaiak manipulatzen diren lan-eremuei fagoak gehitzea da ahalegin handiena egiten ari den proposamenetako bat. Kasu horretan, fagoek infektatu beharreko bakterioekin topo egingo balute, eraso eta suntsitu egingo lituzkete, elikagaiak kutsatzeko arriskua ezabatuz. Era berean, zenbait elikagaitan patogeno bat ezaba liteke gaitasun hutsez.\nHorrelako sistema baten abantaila handia da fagoek bakterio espezifikoekin duten espezifikotasun handia. Hori dela eta, zentzuzkoa da pentsatzea mikroorganismoak deuseztatuko liratekeela, elikagaiak osatzen dituzten zelulei edo haien nutrizio-osaerari eragin gabe. Hala ere, eragozpen garrantzitsu batzuk daude.\nLehenengoa biologikoa da. Gaur egun, ez dago jakiterik fagoek elikagaietarako edo eraldaketa-industriarako onuragarritzat jotzen diren beste mikroorganismo batzuetan aldaketak eragiteko duten ahalmenari buruz. Bereziki, egoera horrek kalte egin diezaieke hartzituko diren elikagaiei, hala nola jogurtei, gaztei edo hestebeteei. Era berean, fagoen mutazio-maila eta ondorioak ikusteko dago. Aztiak, edozein birusek bezala, mutazio-tasa handiak ditu bere kode genetikoan. Kopia berriak erreplikatu eta beste zelula batzuk kutsatu ondoren ingurunera askatzen diren heinean, arreta handiz jokatu behar da ekintza-mekanismoaren helburuan desbideratzeak bat-batean agertzen direnean.\nBigarren eragozpena, lehena bezain garrantzitsua edo garrantzitsuagoa, arau-motakoa da. Gaur egun Europar Batasunean indarrean dauden arauek ez dute fagoak erabiltzen uzten horretarako. Sektore garrantzitsuetatik ulertzen da haiek erabiltzeak erlaxatu egin ditzakeela fabrikazioko praktika egokietan nagusitu behar diren higiene-neurriak. Borroka biologikoko sistema eraginkorra erabiliko balitz, eta gainera merkea balitz, egungo deskontaminazio-sistemak aplikatzea baino askoz eraginkorragoa eta ekonomikoki errentagarriagoa izango litzateke. Beraz, lehengaiak garbitu, desinfektatu edo kontrolatzeko baldintza zorrotzagoak bigarren mailako helburutzat har daitezke, horrek dakarren arriskuarekin.\nPatogenoak atzemateko fagoen\naplikazioa askoz egingarriagoa eta errealistagoa da epe ertainean, mikroorganismoak kentzeko baino. Kasu honetan, detektatu nahi diren mikroorganismoak hazi ahal izateko baldintza egokiak sortu beharko lirateke. Bakterio patogenoak hazkuntza-fasean daudenean, hainbat sistemaren bidez detektatzen dira.\nErrazena laborantza konparatu baten bidez lortzen da. Hau da, lagin bati berariazko fagoak gehitzen zaizkio eta beste bati ez. Berariazko baliabideetan lantzen ditugu, eta desberdintasuna irakurtzen da; beraz, emaitza berdina bada, ez dago patogenorik, eta inokulatutako laginean handiagoa bada, arriskua badagoela egiazta daiteke.\nProtokolo hau egitea erraza da, baina denbora (48-72 ordu gutxienez) eta lana behar ditu. Hori konpontzeko, hainbat protokolotan ari gara lanean. Horietako bat, Defentsa Ministerio britainiarrak garatua, lagin bikoiztua egitean oinarritzen da. Horietako bat kontrolpean geratzen da, eta besteari berariazko fagoak gehitzen zaizkio. Lau orduko inkubazioaren ondoren, bizitasun zelularraren azterketa egiten da (ATP kontrola). Fagoak dituen lagina ez bada erreferentziakoa bezain garrantzitsua, emaitza positiboa da.\nMosier-Boss PA, Lieberman SH, Andrews JM, Rohwer FL, Wegley LE, Breitbart M. 2003. Bakterio-spezioak detektatzeko eta identifikatzeko erabiltzen den phage fluoreszentea. Spectrosc appl. 57(9):1138-44\nStewart GS, Jassim SA, Denyer SP, Newby P, Linley K, Dhir VK. 1998. Bakterio-pathogen detekzio espezifikoa eta zentzuzkoa 4 h barru bakterio-anplifikazioa erabiliz. J Appl. Mikrobiol. 84(5) 777-83\nbakterioak birus detekzio patogenoak fagagia fago


Iñaki Bilbao preso politikoaren aldeko kontzentrazioa Bilbon. Argazkia: @AmnistiaGarrasi\nIrailaren 10ean baraualdiari ekin zionetik, hamabigarren eguna du gaurkoa Iñaki Bilbao preso politikoak. Gose grebaz gain, ziegatik atera gabe jarraitzen du, eta ez du inolako komunikaziorik mantentzen. "Euskal Herria independente, sozialista, batua eta euskalduna" da bere ekintzaren aldarrikapena.\nAste honetan zehar, gutxienez hiru izango dira Bilbaoren aldeko elkarretaratzeak Bilboko (Bizkaia) Etxebarrieta Anaien plazan, Amnistiaren Aldeko eta Errepresioaren Aurkako Mugimenduak deituta: gaur, asteazkenean eta ostiralean. Guztiak 19:30ean izango dira. Bestalde, Basauriko (Bizkaia) Bentako plazan mobilizazio bat egingo dute asteartean, 19:30ean.


Kontu ikuskatze herritar bat nahi dute Euskal Elkargorako | Politika | Berria\nNoiz sortua: 2018-09-12 00:30:00\nKontu ikuskatze herritar bat nahi dute Euskal Elkargorako\nBatera-k Euskal Elkargoaren gobernantza aztertu nahi du herritarrekin, arduradunei proposamenak helarazteko\nEuskal Elkargoa aldarrikatzeko mobilizazioa Baionan, 2015ean. G. RUBIO / FOKU\nBAIONA. Euskal Elkargoa sortu eta urte eta erdira, haren gobernantzaz gogoeta bultzatzeko beharra ikusi du Batera plataformak. Oharturik azken hilabeteetan kritika eta desadostasun andana izan direla, herritarrak aktibatu nahi dituzte, ongi eta gaizki egiten direnak zerrendatu eta Euskal Elkargoko arduradunei proposamen zehatzak helarazteko. Hiru fase izanen ditu gogoeta prozesuak: ondoko asteetan, bilkura irekiak antolatuko dituzte herrietan, eta galdeketa bat zabalduko dute sareetan; azaro hastapenerako, galdera eta informazio saioak antolatuko dituzte elkargoko hautetsi eta adituekin; abendu erditsuan, berriz, jardunaldiak antolatuko dituzte.\nBatera-koek argi utzi dute helburua ez dela elkargoaren erabaki politikoez eztabaidatzea, gobernantza arloan sortu diren arazoei aurre egitea baizik: hiriaren eta barnealdearen arteko haustura, paktu fiskala... «Kritikak badira, eta entzun behar dira», adierazi du Mixel Berhokoirigoin Batera-ko kideak. Proposamenak egitea da beren helburua.\nHerritarrek Ipar Euskal Herriko instituzioaz iritzi txarra izatea ekidin nahi dute. « Arazoa ez da Ipar Euskal Herri mailako instituzioa izatea. Funtzionamendua ez dute pertsonek soilik egiten, elkargoak baditu egiturazko arazoak», gaineratu du Jakes Bortairuk. Arazo horiek identifikatuta, instituzio mailan urrunago joateko borondatea berpiztu eta baldintza politikoak sortu nahiko lituzke Batera plataformak.\nBortzgarren neurri sorta onartu du Nafarroako Parlamentuak\nNavarra Sumaren abstentzioarekin eta bertze alderdi guztien baiezko botoarekin onartu dituzte neurriak. Bertzeak bertze kultura ogibide dutenentzat 50.000 euro arteko diru laguntzak onartu dituzte eta hamabi hilabetez luzatuko dituzte autonomoentzako eta aldi baterako lan erregulazioan daudenentzako alokairua ordaintzeko diru laguntzak.\nEkainaren 22an zabalduko dute Ipar eta Hego Euskal Herriaren arteko muga\nReyes Maroto Espainiako Industria ministroak eman du dataren berri. Ia hiru hilabete daramatza itxita, eta itxierak eragozpen ugari eragin dizkie zonalde horietan bizi diren herritarrei.


BASQUE TEAM-EK ETA EUSKALTELEK BAT EGITEN DUTE EMAKUMENZKOEN KIROLA ETA KIROL EGOKITUA SUSTATZEKO - basqueteam\n28egunak 4orduak 17minutuak\nBASQUE TEAM-EK ETA EUSKALTELEK BAT EGITEN DUTE EMAKUMENZKOEN KIROLA ETA KIROL EGOKITUA SUSTATZEKO\nEusko Jaurlaritzako Kirol Zuzendariak, Jon Redondok, Euskadi Kirola Fundazioa-Baque Team-en izenean, eta Euskalteleko Harreman Intituzionaletarako Zuzendariak, Nerea Lupardok, babesletza akordioa sinatu dute gaur. Horren ondorioz telekomunikazioen euskal operadoreak emakumezkoen kirola eta goi mailako kirol egokitua sustatzen jarraituko du. Fadurako Hobekuntza Teknikorako Zentroan egin da ekitaldia, Getxon, eta bertan Basque Team-ek laguntzen dituen bi kirolarik hartu […]\nEusko Jaurlaritzako Kirol Zuzendariak, Jon Redondok, Euskadi Kirola Fundazioa-Baque Team-en izenean, eta Euskalteleko Harreman Intituzionaletarako Zuzendariak, Nerea Lupardok, babesletza akordioa sinatu dute gaur. Horren ondorioz telekomunikazioen euskal operadoreak emakumezkoen kirola eta goi mailako kirol egokitua sustatzen jarraituko du.\nFadurako Hobekuntza Teknikorako Zentroan egin da ekitaldia, Getxon, eta bertan Basque Team-ek laguntzen dituen bi kirolarik hartu dute parte, Iker Sastre mahai teniseko kirolaria (kirol egokitua) eta Gurutze Frades distantzia luzeko triatleta (emakumezkoen kirola)\nBakarkako 61 beka eman ditu aurten Basque Team fundazioak, horietatik 28 emakume kirolariei eta zortzi minusbaliotasunen bat duten kirolariei. Hauez gain 11 entrenatzaileari emango die laguntza aurten Basque Team-ek, hauen artean bost dira emakumezkoak entrenatzen dituztenak eta hiruk kirolari paralinpiarrak zuzentzen dituztenak. Fundazioak laguntzen dituen hiru kirol nukleoen artean bi emakumezkoen taldeak dira (Belar hockeyko Reala eta Bera Bera eskubaloi taldea) eta Eustrak Euskadi txirrindularitza taldean emakumezko txirrindulari batek korritzen du.\nEuskal Autonomia Erkidegoko telekomunikazioen operadore liderra da Euskaltel, eta zerbitzu hauek eskaintzen ditu: Banda Zabal finko eta mugikorreko Internet, Telebista Digitala, Telefonia Finkoa eta Telefonia Mugikorra. Sortu zenetik, 1.900 milioi euro baino gehiago inbertitu ditu EAEn belaunaldi berriko sare bat (NGN) hedatzeko. Bere zuntz optikozko sarea hedatzeko apustua egin du Euskaltelek (346.000 kilometro baino gehiago jarri ditu). Hala, telekomunikazioen merkatuko liderra da EAEn Banda Zabalean, Telefonia Finkoan nahiz Telebista Digitalean.\nEuskaltelen xedea zera da: pertsonen komunikazio-behar guztiei erantzutea eta enpresei ahalik eta produktibitate handiena izaten laguntzea, eta, horretarako, komunikatzeko eta informazioa kudeatzeko tresnak eskaintzea. Horrekin, euskal gizartearen garapen ekonomiko eta soziala bultzatu nahi ditu. Balioa eta emaitzak sortzea, langileen errealizazio pertsonala eta profesionala sustatzea, bezeroei produktu eta zerbitzurik onenak eskaintzea eta aberastasuna sortzen duen eta bere inguruko gizarteari lotuta dagoen enpresa izatea, horiek dira eredu estrategiko beraren alderdiak: bezeroaren emozioak bikaintasunez kudeatzea elementu bereizgarri gisa.\nHorrekin batera, Euskaltelek babesletza-lan handia egiten du gizarte-arloan, hainbat ekimen bultzatuz (bizitza profesionala eta pertsonala uztartzekoak, berdintasunekoak eta aniztasuna errespetatzearen aldekoak) eta euskal gizartean bizitza digitalaren garapena sustatuz. Horren adierazle Basque Team Fudnazioari azken 4 urteetan Euskaltelek eman dion babesa.


34 maputxek 75 egun daroa gose greban • ZUZEU\nKongresua eta Senatua Terrorismoaren aurkako Legea aldatzeko eta justizia militarraren ahalmena murrizteko bi proiektu aztertzen ari dira. Alabaina, maputxeen eta oposizioko Kontzertazioaren Alderdiaren ustez, aldaketa horiek ez dira nahikoak gatazka konpontzeko. Iritzi berekoa da Piñera presidenteak bitartekari izendatu duen eliza katolikoa ere.\nSalvador Millaleo adituaren ustez, arlo askotan erreforma sakonak egin behar dira gatazka konpontzeko. Hona ‘El Mostrador’ egunkari elektronikoan argitaratu duen iritzi artikuluaren itzulpena:\n«Eliteen larritasuna eta herri batentzako justizia»\nSalvador Millaleo (abokatua, soziologian doktorea eta Diego Portales unibertsitateko irakaslea), El Mostrador egunkari elektronikoa, 2010eko irailak 21\nMaputxeen auziaz komunikabideetan eztabaidatu den egun eskas hauetan esan diren gauza asko harrigarriak dira. Dirudienez, Gobernuko eta oposizioko elite politikoetako kide askok lehenengo aldiz ikusi dute «arazo» maputxearen alderdi politikoa.\nSentsibilitate berantiarra erakusten duten adierazpen asko eginez –kontziente gutxi batzuk eta falta ezin diren Novoa senadorea eta Patricio Rosende idazkariorde ohi zintzoak alde batera utzita–, eliteak ukazio egoera batetik larritasun egoerara pasatu dira. Maputxeak tarteko diren gatazkak gizarte, pobrezia, justizia eta ordena publikoko arazo gisa saldu zituzten elite horiek eta beraiei entzun nahi izan zietenek, ez arazo politikotzat, eta maputxeentzat onarpen sinbolikoak bilatzen zituzten, zentzurik pobreenean. Orain, aldiz, eliteak sufritzen ari dira, gose greban dauden komunero maputxe hauek bigarren mendeurrenaren aura ilunduko duten beldur, edo herrialdearen ustezko eredugarritasun irudia zikintzen ari delako, edo pozik daude, telebistan zerbaiten lider eta defendatzaile gisa agertzeko aukera izateagatik.\nGobernua eta Kontzertazioa beldur dira aintzat hartzen ez ziren arazoak dituzten herritarren ausardiazko eta etsipenezko ekintzek beren kontroletik eta eskutik kanpoko gertaera politiko bat eragingo ote duten. Eta eliteek ez zituzten arazo horiek aintzat hartzen, garrantzi handiagoa eman dietelako herritar horiek, Estatuko ordenari desafio eginez eta jabetzari erasoz, sortzen dituzten arazoei, giza eskubideei eta oinarrizko eskubideei baino.\nTerrorista gisa auzipetu eta zigortu dituztenei beren eskubideak bueltatzea premiazkoa eta desiragarria dela jakintzat eman arren, baita fiskal batzuek duten jazarpen grinari hegoak moztu behar zaizkiola ere, arrazakeriaren antza handiegia baitu, komeni da, halaber, geure buruari galdetzea bitartekaritzak eta elkarrizketak zertan lagunduko duten batetik Estatuaren eta Txileko gizartearen eta, bestetik, herri maputxearen arteko harremanak berbideratzen.\nElkarrizketa hori komunero maputxeek onartzeko moduko baldintzetan egingo da? Komunitate eta erakunde maputxeen mugimenduak edo, oro har, herri maputxeak onartzeko modukoetan? Baietz pentsa genezake, Terrorismoaren aurkako Legean eta justizia militarrean ezinbesteko aldaketak egin ondoren presidenteak, legegileak, eliza eta beste pertsona goren batzuk komunero eta buruzagi maputxeekin eseri ahal izango direla, inolako bazterketarik egin gabe.\nDemagun Lanaren Nazioarteko Erakundearen 169. Hitzarmenaren aplikazioaz eztabaida dezaketela, modu informatuan eta eduki arloko mugarik gabe, murrizketarik egin gabe eta nazioarteko jurisprudentzia metatu oparoaz gain NBEren herri indigenen eskubideei buruzko adierazpena kontuan hartuta; indigenak, alderdi politikoen monopoliotik kanpo, politikoki ordezkatzeko moduari buruz eztabaidatzen dutela; autonomiaz eta, Txileko Estatuaren esparruaren barruan, nortasun indigenari eusteko eta garapena nortasunean oinarritzeko ardura izango duten agintari indigenak izendatzeaz hitz egiten dutela; indigenen zuzenbideak indigenen gatazkak konpondu ahal izateko oinarriak, gutxienez, aztertzen dituztela, betiere zuzenbide nazionalarekin koordinatuta; indigenen lurrak berreskuratzeko sistema eraginkor, azkar eta gardena bilatzen dutela; indigenen uren, lurpearen eta kulturalki garrantzitsuak diren gainerako natur baliabideen gaineko erregimenaz gogoeta egiten dutela; gizarte sozial paternalistak edo klientelistak baztertzen dituztela eta herri maputxearen bizi-baldintzak hobetzeko politikak sustatzen dituztela, bai landa inguruan, bai hirian; azpiegitura proiektu handiak onartu edo ez erabakitzeko partaidetza prozesu lotesleak nola ezarri aztertzen dutela; arrazakeriari eta hezkuntza kulturanitz zein eleanitzari buruzko gogoeta ere ez dela faltako, ezta biopirateriari eta ezagutza tradizionalaren jabetza intelektualari buruzkoa ere.\nGai horiek sortuko balira –besteak beste–, eta manipulaziorik, aurreiritzirik, hipokrisiarik eta oportunismorik gabeko akordioak eragingo balituzte, agian, bigarren mendeurren honetan justizia kulturanitzeko akordio iraunkor baten ekarpena egin ahal izango lukete, zeinaren ondorioz etorkizuneko belaunaldiak, indigenak eta ez indigenak, gure komunitate politikoaren destinoaz benetan harro egongo liratekeen. Horrela ez bada, Txile zuzentzen duten eliteak ez ditugu merezi; edo agian bai, gu itxurakeria hutsaz eta lotsagabekeria handienaz gobernatzen jarrai dezaten uzteagatik.\ngatazka, gose greba, maputxeak, Txile


The Sugarhill Gang taldearen Rapper's Delight - Beste Batzuk\nThe Sugarhill Gang taldearen Rapper's Delight\nHau izan zen AEBetako Hot 100ean sartu zen lehen rap abestia. Rap musikak zazpi urte inguru daramatza, baina normalean bloke festetan eta diskoteketan entzuten zen, DJek breakbeats loop-a egiten zuten eta MCek zuzeneko ahotsa gehitzen zuten. Bronx-etik kanpo, rap-a moda modutzat hartzen zen oro har, eta diskoetxeek ez zuten inolako interesik finantzatzeko. Komertzialki kaleratutako lehen rap abestia Fatback Band taldearen 'Kim Tim III (Personality Jock)' izan zen, 1979ko udan atera zena, baina R&B doinu tradizionalago baten B aldera jaitsi zen.\n'Rapper's Delight', 1979ko irailaren 16an argitaratua, bultzada larria izan zen rap disko bat mainstreamera iristeko, eta funtzionatu zuen. Abestia Hot 100-era iritsi zen (84. postuan) azaroaren 10eko taulan, eta Top 40-a (37. postuan) hautsi zuen urtarrilaren 5ean, eta aste bat geroago 36. postuan iritsi zen. Taula honen posizioak apalak dirudite, baina rap abestiaren arreta nazionala lortzea nahiko lorpen bat izan zen, 'Rapper's Delight' hip-hoparen historiako abesti bihurtuz. Irabazitako formula laginako erritmoaren gaineko letra harrigarriak izan ziren - rapean nonahikoa bihurtu zen teknika.\nFatback Band-ek 'Kim Tim III' abestian jatorrizko erritmoa erabili zuen, 'Rapper's Delight' lagina erabili zuen lehen rap abestia bihurtuz, noski baimenik gabe egin zelako lagina garbitzeko aurrekaririk ez zegoelako. Jotzen duen erritmoa Chic-en 'Good Times' filmetik hartu zuen, rapak hasiera eman zion bloke festetan jotzen zuten DJ guztien kutxetan zegoen abestia. 'Good Times' zirrikitua begizta erraza zen, MCentzat ezin hobea zen breakbeat bat sortuz. Sugarhill Gang ez zen maileguan hartzen lehena - Queen-ek baxua erabili zuen bere abestian ' Beste batek hautsa ziztatzen du . '\n'Rapper's Delight'-k ez zuen erritmoa bakarrik probatu; harizko labankadak ere altxatu ziren, beraz, 'Delight' pista osoa Chic abestiko piezek osatzen zuten.\nNile Rodgers Chic-en gitarrista / ekoizleak eta Bernard Edwards baxu-joleak idatzi zuten 'Good Times'. Rodgers-ek 'Rapper's Delight' entzun zuen lehen aldiz klub batean zegoela eta DJak jo zuenean. Auzia mehatxatu ondoren, abestiaren kredituak aldatu egin ziren. Jatorrian, Sylvia Robinson eta hiru rapistak abestiaren idazle gisa zerrendatzen ziren, baina orain zerrendatutako konpositore bakarrak Rodgers eta Edwards dira, ekartzen dituen kantagintzako eskubide guztiak jasotzen dituztenak (Edwards-en zatia bere jabetzara doa, 1996an hil baitzen). .\nTaldea Sylvia Robinsonek, New Jerseyko Sugarhill Records zigiluaren jabeak, sortu zuen New Yorkeko bloke festetan ospea irabazten ari zen rap musika aprobetxatzeko. Joey Robinson bere semea, garai hartan 18 urte besterik ez zituena, zigiluko promozioko presidenteordea zen eta taldeko rapariak aurkitu zituen: Wonder Mike (Michael Wright), Big Bank Hank (Henry Jackson) eta Master Gee ( Guy O'Brien), guztiak Englewood-etik (New Jersey). Horietako inork ez zuen sinesgarritasun handirik, eta ez ziren blokeetako festetan bortxatzen eta dantzatzen ari ziren 'tripulazioen' parte. Hip-hop hasierako eszenako kide batzuek taldea lotsagarria zela uste zuten, baina abestia oso ezaguna egin zen klubetan eta eragin handia izan zuen.\nRobinson, 2011n 75 urte zituela hil zen negozio emakume jakintsua, 1973an 'Pillow Talk' filmarekin arrakasta izan zuen Sylvia bera da eta Mickey And Sylviaren erdia zen, 1956an 'Love Is Strange' arrakasta izan zuena. Rap musika aurkitu zuen bere seme-alabei gustatzen zaielako, eta bere negozio esperientzia eta industria esperientzia erabili zituen komunikabideetako lehen arrakasta sortzeko.\n'Rapper's Delight'-ren nahasketa ugari aurki ditzakezu, baina jatorrizko 12' single-a 14 minutu eta 27 segundo iraun zuen (nahiz eta single horretako etiketak zioen 15 minutu pare bat izan ziren). Irratiko edizioak 4:55 iraun du, harrotasun asko, Superman eta otordu txarren ipuinak eta konpondu gabeko metaforako bertsoak kenduz ('Perry Mason kasurik gabe bezala, Farrah Fawcett bezalako aurpegirik gabe').\nHank Jackson 'Big Bank' taldeko hiru raperoetako batek Superman zatia lapurtu zion MC Grandmaster Caz-i, Cold Crush izeneko tripulazioko kide zen raperoari. Hankek Cold Crush-eko zuzendari lanetan lan egiten zuen eta beraiek jolasten zuten klub bateko saltzailea zen. Rap-a erabili zuen taldean sartzeko, eta Cazek bere goitizena zehaztu zuen zatia ere erabili zuen - 'Casanova', errimatzera iritsi arte 'The grandmaster with the three MCs' dela (The Sugarhill Gang-ek hiru kide besterik ez zituen , Cold Crush-ek lau zituen). Caz-ek uste du inoiz ez zitzaiola kreditu egokia eman eta 2000. urtean 'MC Delight' izeneko abestia kaleratu zuen, non gaiari heldu zion, bortxatuz: 'errima hau ziztatu zuen katua nire kudeatzailea zen, traizio hutsa esango dizut zergatik .. . '\nCazen gertakarien bertsioan, Hank-ek deitu zion Sugarhill Gang taldearekin kontzertua lortu ondoren, taldearekin erabil zezakeen rap bat eskatuz. Cazek eman zion, baina trukean nolabaiteko kreditua espero zuen, inoiz etorri ez zena. Eskubideek ere ez zuten egin, Cazek ez baitzuen auzitara jo.\nAbesti honetarako egindako bideo bat zegoen, horrela, lehen rap bideoklipa bihurtu zen. Raperoek abestia diskoteka egiten zuten bideo bat zen, jendetza dantzatzen den bitartean. Aurrekontu txikia zen, baina profesionalki ekoizpen balio duinarekin egina (aldagailuarekin toailatxoak!).\nDiskoari Xaboi Fabrika deitzen zitzaion. Palisades Park-en (New Jersey) kokatua, izeneko telesail sindikatua antolatu zuen Xaboi Fabrikako Disko Erakusketa 1977-1979 bitartean. 1979an, The Sugarhill Gang taldeak abesti hau interpretatu zuen ikuskizunean, eta emanaldi hori de facto bideo bihurtu zen.\nSugar Hill Records-eko Sylvia Robinson berritzailea izan zen alde horretatik, ulertu baitzuen bideoak Europan abesti bat sustatzeko modu bikaina zirela, eta bere artista batzuei enkargua eman zien (Grandmaster Flash & the Furious Five-ek bat lortu zuen ' Mezua '). Amerikak bideoklipak harrapatu ahala, klipak New Yorkeko bezalako saioetan ikusmira handia izan zuen Bideo Musika Kutxa rap bideoak agertzen ziren. 1981ean abian jarri zen MTVk ez zuen rap bideorik erreproduzitu 1984. urtera arte, Run-D.M.C-ren 'Rock Box' emititu zuten arte, baina hasi zirenean Ni! Mtv rapak 1988an, 'Rapper's Delight'-ek bira batzuk lortu zituen.\nAbesti honek uholdeak ireki zituen rap disko gehiagorako. Askapen horietako asko Sugarhill zigiluan zeuden, Grandmaster Flash eta Furious Five, Spoonie Gee eta Sequence izeneko emakumezkoen taldea bizi ziren. 1979ko abenduan, Kurtis Blow zigilu nagusian single bat kaleratu zuen lehen rappera izan zen 'Christmas Rappin' atera zuenean, eta 1980an 'The Breaks' diskoarekin lehen urrezko diskoa izan zuen. Blondie raparekin sailkatu zen lehen ekintza zuria bilakatu zen 1980an 'Rapture' filmarekin lehen postua lortu zutenean.\nGarai hartan rap disko gehienak Bobby Robinsonen Harlem Enjoy enpresa bezalako zigilu independente eta txikietatik ateratzen ziren. Urte batzuk gehiago igaro ziren diskoetxe garrantzitsuek rap-talde garrantzitsu bat sinatu zuten arte, nahiz eta 1982an Tommy Boy Records-ek arrakasta izan zuen Afrika Bambaataaren 'Planet Rock' filmarekin.\nErresuma Batuan arrakasta askoz ere handiagoa izan zen, hau da, rap musikaren onarpen zabala izan zenean, Amerikarena baino aurrerapen handiagoa zegoen. Ingalaterran, Jamaikako biztanle ugari dagoenez, rap musika ez zegoen oso urruneko reggae musikatik 'toaster' ahotsak gehitzen zituzten musikan pausak emanez. Kurtis Blowren 'Christmas Rappin' filmak Erresuma Batuko Top 40a lortu zuen 'Rapper's Delight' bezalako hilabete berean: 1979ko abendua. Erresuma Batuan rap arrakasta izan zuen etxeko ekintza bat Wham !, izan zen # 8ra iritsi zen 'Wham Rap! (Enjoy What You Do?) '1983an. Horretan, George Michael-ek honelako lerroak bota zituen:\nKaixo, begiratu niri\nKaleko sinesgarritasuna dut\nHasieran, hau ez zen disko batean kaleratu, 12 'single moduan bakarrik, Sugarhill Records-ek ez zuelako uste rap musikako disko oso bat salduko zenik. Geroztik konpilazio album askotan agertu da.\nSugarhill Gang taldeak beste bi bisita egin zituen Hot 100era; lehenik '8th Wonder' 1981ean 82. postuan sailkatu zenean, gero 'Apache' 1982an 53. zenbakian. Iluntasunean desagertu ziren, baina 90eko hamarkadan itzuli ziren nostalgia ikuskizunak egitera. 1999an, haurrentzako rap diskoa kaleratu zuten Salto egin .\n1998an, The Sugarhill Gang taldeak Turner Broadcasting festarako egin zuen. Turnerrek The Goodwill Games-eko iragarki batean erabili zuen emanaldia, baina ez zuen taldearen baimenik eta taldeari ia 3 milioi dolar ordaintzeko agindua eman zion 2001eko epaiketa batean.\nAbesti honetako baxu lerroa zuzenean jotzen zuen Chip Shearin izeneko 17 urteko gazte batek, eta bere saioa kontzertua lortu zuen bere lagunak Sylvia Robinson estudioko jabea ezagutzen zuelako. Shearin-i 70 dolar ordaindu zitzaizkion 'Good Times' abestiaren baxu lerroa berriro sortzeagatik 15 minutuz. Zuzeneko bateria jolearekin grabatu zuen zatia, eta horrek abestiaren erritmo pista osatzen zuen. Robinsoni zertarako erabiliko zuen galdetu zionean, honela erantzun zion: 'Benetan azkar hitz egingo duten haur hauek ditut'.\nSheerinek taldearekin zuzeneko kontzertu batzuk jotzen amaitu zuen eta estudioko musikari eta jingles konpositore arrakastatsua bihurtu zen.\nHori Def Squad-ek (Redman, Keith Murray, EPMD-ko Erick Sermon) estali zuen 1998an Umea Def Jam-en kaleratu zen diskoa. 'Def Squad Delite' izena zuen eta bertsoak neurri batean aldatu ziren. Konpilazioan ere agertu zen Tha Hasieran ... Rap zegoen (1997 Priority), non hip hop artista ezberdinek hip hop arrakasta ospetsuak estaltzen zituzten.\nBenjamin - Berlin, Alemania\n2002ko 'The Ketchup Song' arrakasta (gaztelaniaz 'Asereje' izenarekin ezaguna) abesti hau maite duen baina letra ulertzen ez duen tipo bati buruzkoa da, beraz, berea osatzen du. Osatzen duena 'Ketchup abestia' -ren letretara itzultzen da.\nAbesti hau hainbat telesailetan erabili da, besteak beste One Tree Hill , Martin , Sastrakak , Segizioa eta Ertaina . 1998an Adam Sandler pelikulan izan zen bere film ezagunena The Wedding Singer , non Ellen Dow aktore zaharrak abesten duen, andre zaharraren raparen komedia tropelera jolasten. Abestia erabiltzeko beste film batzuk daude Kanguru Jack eta CB4 .\nKid Rockek 1998ko 'Bawitdaba' arrakastan lagundu zuen.\n2001ean, Dasani uraren iragarkietan erabili zen.\nbeno ni letrak inoiz finkatuko ez dituen tipo mota naiz\nzertan datza ymca abestia\nzeru urdinenen begiak ditu\nabracadabra eskua luzatu eta hartu nahi dut\njamie lawson - ez zen hori espero


Datozen asteetarako hitzorduak jakinarazi ditu Hendaiako Bordeline fabrikak | Kultura | KAZETA\n2021 AZA. 16 - 07:00h\nDatozen asteetarako hitzorduak jakinarazi ditu Hendaiako Bordeline fabrikak\nEkainean Hendaian ateak ireki zituen Bordeline Fabrikak datozen asteetarako hamaika hitzordu antolatu ditu. Zine-kontzertua, erakusketak, kontzertuak, atelierrak… proposamen anitz mahai gaineratu ditu azaroaren 19tik abenduaren 12ra.\nBordeline Fabrikak bere lehen ekitaldia ekainaren 12an antolatu zuen. © Bob EDME\nEkimenez josiko du azaroa eta abendu erditsua Bordeline Fabrikak. Hendaiako tren geltokiaren ondoan kokatua den kolektiboak azaroaren 19tik abenduaren 12ra proposatuko dituen ekimenen berri eman du sare sozialen bidez.\nTarotaren inguruko hitzordu batek hasiera emanen dio programari azaroaren 19an 19.30ean. Euskal Elkargoaren laguntzaz, «Tarot Iparralde» ikerketa ikusgarri honek lurraldeari buruzko kronika bat plazaratuko du. Biharamunean, Maitane Azpiroz eta Elixabete Barandiaranek eskainitako zirku tailer batek lekukoa hartuko du 16.00etatik 18.30tara. Dohainik izanen den ekimena Mintzaian elkarteak antolatu du Euskararen Urtaroaren baitan.\nAzaroaren 27an bi hitzordu proposatuko ditu kolektiboak. Arratsaldeko 18.30ean, «Pintxo filo» hitzordua iraganen da eta bertan Olatz Perez filosofoak hausnartzeko parada eskainiko du. Ondotik, 20.30ean, Rouge Elea konpainiak «Zuek» zine-kontzertua proposatuko du eta horren baitan, Ander Fernandez musikariak zortzi filmei musika jarriko die. Sarrerak bost euro balioko ditu.\nAzaroaren 28, 29 eta 30ean, zirkuko artistei zuzenduriko hitzordua iraganen da 09.00etatik 12.00etara. Hain zuzen, zirkuko artisten hiztegia aztertuko dute Robertoren metodoaren bidez. Hiztegi hori zazpi baloreetan oinarritzen dela aitzinatu dute antolatzaileek: espazioa, tempoa, mailak, dimentsioak, erritmoa, ehundura eta gorputz-lerroak. Hiru eguneko ikastaldiak 60 euro balioko ditu.\nAbenduaren 3an, 19.00etan Ajpu circo konpainiak bere egonaldiari bukaera emanen dio 19.00etan. Biharamunean, Neju bezala ezagutua den Juliette Toulecek UNs izeneko ikus-entzunezko diskoa aurkeztuko du 20.30ean. Sarrerak bost euro balioko ditu.\nAbenduaren 11n, Muskulo taldeak «Esan gabe doa» 2020an argitaratutako diskoa aurkeztuko du 20.30ean. Biharamunean, programari bukaera emateko, Fata Morgana proiektuari lotuta, irudi kolaketa eta muntaketa tailer bat proposatuko dute 14.00etatik 16.00etara.\nInformazio gehiago eskura daiteke Bordeline Fabrikaren webgunean.


aurki.com > Jarioa > Herriak > Goierriko HitzaOlaberria â Goierriko Hitza\nTxangoak egingo dituzte Gabonetan Olaberriko gazteek\nOLABERRIA // Eguberri programa osatu dute Olaberrian, gazteentzat. Irteerak izango dituzte: abenduaren 26an Donostiako Txuri-Urdin izotz jauregira, 29an Albizturrera gazte topaketara eta urtarrilaren 2an Rocopolisera (IruÃ±ea). Herrian, 28an puzgarriak... 2019/01/04 - 15:11:05\nOLABERRIA // Ezohiko osoko bilkura egingo du Olaberriko Udalbatzak, gaur 13:00etan. Ihurreko eskola zaharretako etxe tasatuen behin-behineko kalifikazioa onartuko dute. Lanpostu zerrenda eta langileen 2019ko egutegia ere landuko dituzte. 2019/01/04 - 15:11:05\nOlaberrian jokatu den Eliteko Pala Txapelketan munduko zortzi txapeldun aritu dira. Toki eta aldi gutxitan bezalako partidak ikusi ahal izan dira, 5. urtez. Kadeteak ere baiBakoitzak dakienetik gogotsu eta ondo egindakoan, Goierrik zer-norainoko aukera... 2018/12/18 - 05:56:08\nOlaberriko Herri Eskolan ere bizi-bizi ospatu eta landu dute Euskaraldia. Astelehenean bukatu zuten ekimen berezia, eta aurreko 11 egunetan hamaika lantxo, ekitaldi eta jarduera egin dituzte, euskararen erabilera bizkortzeko. Egunero euskarazko abesti ... 2018/12/18 - 05:56:08\nOLABERRIA // Joan zen igandena Olaberriko zirkuituan jokatu zen Motorshoweko abiadura proba Arkaitz Zendoiak irabazi du. BMW autoarekin, Idiazabalen bizi den pilotu billabonarra izan zen azkarrena. Aitor Encinas eta Gaizka Zabala sailkatu ziren 2. eta ... 2018/12/18 - 05:56:08\nOLABERRIA // Olaberriko haurrentzat aisialdi egitaraua antolatu du udalak, Gabonetako bi asteetarako. Abenduaren 26, 27 eta 28an, eta urtarrilaren 2, 3 eta 4an ariko dira. Eskulanak, goxoki egitea, ipuin kontaketa, mahai jolasak eta puzgarrietara irtee... 2018/12/18 - 05:56:08\nHerrigunetik aparte jarriko dute, harrespil itxurakoa. Bide berria irekiko dute tiro zelaitik Herribaso industrigunera. Udalak 2,6 milioi euroko aurrekontua onartu duOlaberriko Udalak azaroaren 22ko osoko bilkuran bideratu zituen 2019rako aurrekontua e... 2018/12/18 - 05:56:08\nOLABERRIA // Olaberriko XII. Zaldi Raida larunbatean jokatu zen. 40, 60 eta 80 kilometroko hiru lasterketa izan ziren, eta 24 zaldik parte hartu zuten denera. 40koa Olaberria Endurance taldeko Jagoba Egigurenek irabazi du, Flying zaldiarekin bes... 2018/12/18 - 05:56:08


Banden Lehiako finalista: Ozhen taldea | Azkue Fundazioaren Egunkaria\nBanden Lehiako 7. edizioko finalistak zeintzuk izango diren ezagutu genuen pasaden astean.\nOzhen, Begiz begi, Desore eta Yoko Out taldeak izango dira finala egunean oholtza gainean ikusiko ditugunak, azaroaren 27an. Aste honetatik aurrera laurak hobeto ezagutzeko aukera izango dugu. Lehenengoa, Ozhen taldea izango da.\nOzhen talde berria da, izatez aurten sortua bai da. Bermeotik dator neska-mutil boskote hau.\nGuruz Aristegi (Ahotsa)\nManu Goikoetxea (Bateria)\nEsti Goikoetxea (Baxua)\nIker Latxaga (teklatuak)\nAritz Hormaetxea (kitarra)\nOzhenek 80 eta 90. hamarkadetako rock musikaren kutsua berreskuratu eta euren estiloaren oinarria da.\nMomentuz, taldeak lan bakarra kaleratu du, nahikoa lehenengo urtea izateko; lan hau beraiek auto-ekoiztutako maketa da eta dagoeneko salgai dago, Bermeo eta Gernikako leku jakin batzuetan.\nEta emanaldien aldetik, zuzenekoetan eskarmentua dauka taldeak. Aurreko asteburuan, besteak beste, kontzertua eskaini zuen Bilbao Night Maratonen.\nGogora ezazu hitzordua taldea zuzenekoan ikusi nahi baduzu: azaroaren 27an Bilborocken gurekin izango da. Taldeak, beste hirurekin batera, publikoaren laguntza eta botoak behar izango ditu Banden Lehiako 7. edizioko irabazle suertatzeko.\nOzhen taldea Banden Lehian\nbanden lehia bandenlehia2015 euskal musika finalistak kontzertua lehiaketa ozhen taldea zazpigarren edizioa\nBanden Lehiako finalista: Begiz begi taldea | Azkue Fundazioaren Egunkaria(e)k dio:\n16:22 2015(e)ko urriak 27\n[…] Lehiako 7. edizioko hurrengo talde finalista ezagutuko dugu. Aurrekoan Ozhen taldea, gaurkoan Begiz […]\n11:52 2015(e)ko azaroak 3\nBadator Banden Lehiako finala! | Azkue Fundazioaren Egunkaria(e)k dio:\n12:58 2015(e)ko azaroak 17\n[…] Ozhen taldea […]\n14:49 2015(e)ko azaroak 30\n[…] musika eta talde berriak sustatzen dituen Banden Lehia txapelketaren 7. edizioaren finala. Ozhen, Begiz begi, Desore eta Yoko Out izan ziren talde finalistak eta Begiz Begi taldeak irabazi zuen, […]\n10:54 2015(e)ko abenduak 4\n[…] 7. edizioko finala ospatu genuen Bilborocken. jada aski ezagunak ditugu lau banda finalistak: Ozhen,Begiz Begi, Desore eta Yoko Out […]


'Heziketa libreago bat ehuntzen' formazioa eskainiko dute Zingiran - Aia orio - Karkara.eus\n'Heziketa libreago bat ehuntzen' formazioa eskainiko dute Zingiran\nKarkara 2019-10-04 12:30\nAzaroaren 30ean izango da lehenengo formazioa, eta martxora arte luzatuko da.\n'Heziketa libreago bat ehuntzen' formazioa eskainiko du Ane Ablanedo unibertsitate irakasleak, Zingira Eskolan. Lau moduluz osatutako formazioa izango da, bakoitzean azpi-gai bat jorratuko da, horregatik, saio bakoitzean eman beharko da izena. Modulu batean, bitan, hirutan ala lauetan.\nLehenengo moduluan, heziketa onaren printzipioak landuko dira, azaroaren 30ean izango da. Bigarren modulua, berriz, urtarrilaren 25ean izango da eta garapen etapak jorratuko dira, garapenaren logika eta faseen nondik norakoak, hain zuzen. Hirugarrenik, garapen fase bakoitzaren izaera eta esanahiaren inguruan hitz egingo du otsailaren 25ean. Eta, azkenik, martxoaren 7an, askatasuna eta mugaren arteko dialektika landuko da.\nInformazio guztia eta izen emateak 606 76 38 50 zenbakian edo www.aneablanedo.com atarian


Ezinduak lanean: lanerako beste edozein bezain gai direla erakutsiz - Debagoiena - Goiena.eus\nEzinduak lanean: lanerako beste edozein bezain gai direla erakutsiz\nIrati Agirreazaldegi 2008-09-15 12:53\nNahi izatea gai izatearen parte da eta ezintasunak eduki arren lanerako gogoa dutenek euren gaitasuna erakusten dute egunero ibarreko hainbat lantegitan.\nGureak enpresa da ezinduei lanerako aukera ematen dienetariko bat. Euren helburu nagusia da lanera bideratzearen bitartez adimen-urritasuna duten pertsonen integrazio soziala lortzea. Gureak enpresaren baitan hainbat sektore daude. Gure ibarrean Bergarako eta Arrasateko automobil-industria lantegiak daude; Arrasaten Gupost, posta eta banaketa lanetarako; eta Oñatin Belatxarako gasolindegian Gureak taldeko langileak daude.\nBergaran, Labegaraietako industria gunean dagoen Gureak lantegian 78 langile daude; 38 asistentzia-erregimenean eta gainontzekoak lan erregimenean eta Arrasaten 85 inguru. Gehienak ezintasun intelektualak dituztenak, gaixo mentalak, baita gizarte-bazterketarako arriskua dutenak ere.\nJavier Barrero, Bergarako tailerreko arduradunak esan digu zer egiten duten lantegian: "Katalizatzailerako eta direkziorako piezak eta autoendako faroak egiten ditugu besteak beste. Beti ere ekoizpen eta kalitate exijentzia guztiekin. Izan ere beste edozein enpresaren neurri berean eskatzen digute guri ere".\nBuru-belarri lanean aurkitu genituen Bergarako Aitziber Baskaran eta Oñatiko Joseba Aranburu. Lanera gustura joaten direla esan ziguten: "Gustura etortzen gara denetarik egiten dugulako. Lankideekin ere ondo moldatzen gara eta elkarri laguntzen diogu norbaitek lanak amaitzeko zailtasunik izanez gero. Lanean ez ezik kalean ere ibiltzen gara lankide batzuekin", esan ziguten.\nLangileen artean ezintasun eta lanerako gaitasun maila ezberdinekoak daude eta pixkanaka saiatzen dira, erregimen okupazionaletik lan erregimenera pasatzen.\nLangileak nola moldatzen diren galdetuta Javier Barreroren esanetan, "ikastea kostatzen zaie, lan berrietan hastea. Behin ikasitakoan automatikoki egiten dute guztia, modu ordenatuan. Gainera, marrazkiak eta irudiak ipintzen ditugu lana nola egin behar duten azalduz eta kolore eta zenbakiekin ere jokatzen dugu lana errazteko".\nLanerako ez ezik harremanetarako gaitasuna ere garatzen dute lantokietan. "Lanean hasi aurretik apenas etxetik irteten ziren batzuk. Orain lanera etortzen dira eta lankideekin koadrila osatzen dute, aisialdi taldeetan elkartzen dira, KZgunera edo liburutegira joaten dira… ", esan digu Javi Barrerok\nGarai batean enpresak lanerako aukera baino ez zien ematen, baina legea, gizartea eta kultura aldatu ahala gauzak aldatu egin dira. "Saiatzen gara aukera pertsonalizatua eskaintzen, eta galdetzen zein diren bakoitzaren helburuak. Guk erraztasunak ematen dizkiegu helburu horiek lortzeko", esan digu Gureak lantegiko Irantzu Arangurenek.\nAukera horien artean daude erregimen okupazionalean daudenei lanaz gain beste jardueretarako ematen dizkietenak. Lan orduetako batzuk beste jarduera batzuetan ematen dituzte: irakurtzen, idazten, eskulanetan, ordenagailuan...\nEzindu fisiko eta sentsorialak\nKatealegaia ezindu fisikoendako kalitatezko lanpostuak sortzea eta mantentzea helburu duen enpresa da eta gure ibarrean hiru lantegi ditu: Bergaran, Oñatin eta Aretxabaletan.\n"Ezindu fisikoak eta sentsorialak dira batik bat gure langileak, eta azken urteotan gaixo mentalak ere; minusbaliotasuna %33tik gorakoa dutenak. Gehienek ez dute aurrez formaziorik, hortaz, hainbat motako lanak egiten ditugu: elektronika arlorako, mekanizatuak, estanpazio lanak, muntaiak… ", azaldu digu Bittor Andonegi Katealegaiako zuzendari komertzialak.\nBergaran Fagor Electronicarendako zirkuituak muntatzen dituzte. Oñatin eta Aretxabaletan Tesa sarraila enpresarendako lanak egiten dituzte. Oñatin baita ere Polmetasarendako mekanizatuak eta Ulmarendako lan batzuk, eta Aretxabaletan Coprecirendako.\nKatealegaiako Aretxabaletako tailerreko arduraduna da Jose Antonio Perez eta 55 langileen artean ehuneko handi bat ezindu psikikoa da. "Ezintasun psikikoak dituztenak lantaldean integratzen ahalegindu behar gara. Izan ere, ohiko lantegi batean ez lukete behar besteko arreta izango. Gainera, tratamendua egiten dute buruko gaitzendako. Lantegian buruko gaitzak dituzten gazteei ezintasun fisikoak dituzten helduagoek asko laguntzen diete", azaldu digu Perezek.\nElkarri ez ezik enpresatik ere ematen diete laguntza. Perezen esanetan, "ahalegintzen gara lanpostua eta eginbeharreko lana ezintasunera egokitzen. Esaterako, hanketan arazoak dituen langile batek ezingo du lan bat egin zutik egotekoa dena".\nEuren lana ez da askorik ezberdintzen beste edozein muntaia tailerretako lanarekin. "Beste edozeinek adina lan egiten dute eta agian gehiago. Gainera, eurendako lanik egon ezean gainean izaten ditugu lan eske. Hala ere, lana ematen diguten enpresetan oraindik lan zehatzetarako zalantza izaten dute gai izango ote diren", dio Perezek.\nLantegi bereziak dira, jende jakinarendako eta beste enpresek ere ezinduak izan behar dituzte euren langileen artean. "Falta da enpresa handiek apustu hori egitea. Gure lantokietan ibilitako hainbatek egin dute enpresa arruntetarako jauzia, baina gutxik", esan digu Barrerok.\nLantokian, euren nagusiei eta bezeroei erakutsi diete lanerako gai direla. Orain, gaitasun hori gizarteak aitortzea da erronka.


Severo Moto - Wikipedia, entziklopedia askea.\nSevero Matías Moto Nsá (Río Muni, Ekuatore Ginea, 1943ko azaroaren 6a -) Ekuatore Gineako kazetaria eta politikaria da.\nNiefang (en) , 1943ko azaroaren 6a (76 urte)\nProgress Party of Equatorial Guinea (en)\nErregimen autonomikoaren azken urteetan (1964-1967), artikulu iraultzaileak idatzi zituen Poto-poto aldizkarian. Artikulu horietako batzuk Batako irratiko saio baterako erabili zituzten. Irrati horretan kultura- eta folklore-saio bat zuzendu zuen, eta gaztelaniazko saioen esatari izan zen aldi berean.\n1967an beka bat eman zioten Madrilgo Leon XIII.a Fundazioan Kazetaritza ikasteko. Kazetaritza-ikasketak amaitu zituenean, Ebano aldizkarian hasi zen lanean Ekuatore Ginean. Aldizkari horretako zuzendari eta lehendakaritzako prentsa kabineteko nagusi zela, sei urtez Macías Nguemaren kontra aritu zen. Gineako beste hainbat intelektual bezala, esetsi egin zuten eta 1975ean Malaboko poliziak espetxera eraman zuen.\n1979an, estatu-kolpearen ondoren, espetxetik atera zuten eta garrantzizko lekua izan zuen informazio- eta turismo-munduan. 1981ean Obiang Nguema presidenteak herrialdetik irtetera behartu zuen, eta Espainiara joan zen. Handik bost urtera Espainiako gobernuak babes politikoa eman zion.\nMoto Ekuatore Gineako Garapenaren Alderdi demokristauaren sortzaile eta presidente da (1983). 1993. urtean bilera politiko bat egitea lortu zuen 3.000 lagunen aurrean; hala ere, Motoren alderdia ez dute legeztatzen. 1995ean espetxeratu egin zuten berriz ere presidentearen kontra hitz egiteagatik. Baina 1996an aske utzi zuten salaketa bera zuten beste hamalau ginearrekin batera. Gaur egun, Espainian bizi da.\nAzken aldaketa 23 martxoa 2019(e)an, 08:32(e)tan\nOrriaren azken aldaketa: 23 martxoa 2019, 08:32.


Pilota bakarrak utzi du gustura Gonzalez - GARA\nPilota bakarrak utzi du gustura Gonzalez\nMaterialari dagokionean nahikoa txapelketa lasaia izaten ari den arren, Sebas Gonzalezek eta Aritz Laskurainek ezin izan zuten atzo Labriten aurkitu zituzten pilotekiko euren desadostasuna ezkutatu. Materiala apartatzen ari zirela nabariak izan ziren euren keinuak eta hitz gogorregirik erabiltzerik nahi izan ez zuten arren, mikrofonoen aurrean ere nabarmen geratu zen ez zirela batere gustura geratu Juan Mari Juaristi hautatzaileak Labritera eramandako pilotekin.\nAspeko bikotea pilota bizien bila aritu zen atzo Iruñeko pilotalekuan, baina ez zuen halakorik aurkitu. Eskura jarri zizkieten pilota guztietatik bakarrak bete zituen lapurtarraren eta gipuzkoarraren nahiak. «Atsekabetuta gaude, oso zaila da-eta gaurko materialarekin gustura geratzea. Guk aukeratutakoen artean bat gustatu zait, bestea gutxiago eta hirugarrena batere ez. Oso baxuak ziren eta Labritek material fuerteagoa onartzen duela uste dugu. Grazia, pisu eta bote gehixeagorekin nahi genituen, hauei botea eragin eta aldaken parera baino ez dira heltzen», azaldu zuen Gonzalezek. Aimar Olaizola eta Begino, aldiz, gustura agertu ziren, txapelketa osoan bezala pilota motelagoak bilatu eta aurkitu zituztelako; aurkariarenei ere «nahikoak» direla iritzi zieten.\nGonzalezek argi utzi nahi izan zuen prentsaren aurrean Asegarcekoen pilotek ez dutela inolako aitzakiarik. «Aimarrek badakigu pilota motelagoak bilatu izan dituela beti eta hauekin jokatzeko eskubide osoa du; ni gureez kexu naiz», esan zuen.\nAritz Laskurainek bat egin zuen bere aurrelariarekin, baina ez zion garrantzi handirik eman nahi izan auziari. «Ia txapelketa guztian zehar gertatzen ari den zerbait da, gaur beste agian ez, baina tira», adierazi zuen.\nFinal baten pare\nPilotak alde batera utzita, bi bikoteek oso argi daukate aurreko asteburuko lehen jardunaldian galtzaile izan ostean larunbatekoa final bat dela beraientzat. Labriten galtzaile irteten denak agur esango dio lehiaketari eta halakorik gertatu ez dadin, Aritz Laskurainek oso argi du nola jokatu behar duten. «Beti bezala. Beginori ezkerra bilatu behar diogu, eskuinez sartzea galarazi behar diogu, bestela partida galduta dago-eta. Ezkerra topatzen badiogu tantoaren ekimena gurea izango da eta horixe da komeni zaiguna», azaldu zuen Soraluzekoak.\nAurretik jokatutako bi partidek ezertarako balio ez dutela nabarmentzerakoan etorri ziren bat bi bikoteak.